Varmeforbruget i dit hus afhænger af husets isolering, din adfærd og varmekilder. Ved at ændre på de tre ting kan du spare på varmen og i sidste ende varmeregningen.\nAjourført d. 23. januar 2019\nDu kan spare på udgifterne til varme ved at isolere loftet.\nHvorfor spare på varmen?\nDen helt åbenlyse grund til at spare på varmen er selvfølgelig at spare penge. Men bestræbelserne på at spare på varmen, kan give dig et bedre indeklima med i købet. Hvis du isolerer dit hus, vil du fx slippe af med træk fra utætte steder i huset og dermed opnå højere komfort inden døre. Derudover vil et mindre varmeforbrug medvirke til et mindre forbrug af fossile brændstoffer (naturgas og olie), og udledningen af kuldioxid (CO2) mindskes samtidig.\nDerfor er det godt for både miljøet, indeklimaet og din pengepung at spare på varmen.\nHvad er et typisk varmeforbrug?\nVarmeforbruget er i høj grad afhængigt af, hvor godt et hus er isoleret og vedligeholdt og af vinduer og døres stand. Her kan du se tre eksempler på, hvor meget det koster at varme et hus op.\nEksemplerne er typiske enfamiliehuse med gennemsnitlig isolering, vinduesstandard og bygningsvedligeholdelse. Hvis husene er dårligt isoleret (ofte huse fra før 1950, som ikke er blevet efterisoleret), kan varmeforbruget ligge noget højere end i eksemplerne.\nPriserne på fjernvarme, olie og gas varierer afhængigt af forhold som leverandør, abonnement, årstid og energiprisernes svingninger. Tallene er afrundede cirkatal og baserer sig på beregninger fra Forsyningstilsynet, Drivkraft Danmark og Gasprisguiden (Priserne er fra 2018).\nHus på 80 m2\nHus på 120 m2\nHus på 160 m2\nVideo: 5 gode råd - sådan sparer du på varmen\nIsolering af huset er den bedste investering\nAt isolere sit hus godt er klart den investering, som giver den største besparelse, og det gælder hele klimaskærmen, dvs. ydermure, vinduer, tag samt evt. gulve mod terræn/jorden.\nHuse fra før 1960 er oftest utætte og dermed store "varmesyndere". Du bør derfor især tjekke tætheden af vinduer og døre der, hvor de lukker i. Resten af huset kan være svært at gøre mere tæt, uden at du bygger om eller renoverer mere omfattende.\nDer er dog nogle steder i huset, hvor det bedre kan betale sig end andre.\nDet mest oplagte sted at starte er på loftet. Det er især de vandrette og skrå flader øverst i huset, som det bedst kan betale sig at isolere. Ofte ligger der nemlig kun 50-100 mm isolering på loftet, og det kan forbedres helt op til tre gange.Hus, der er forhold vedrørende ventilation, der skal tages højde for. Hvis disse ikke tænkes ind i løsningen kan man ende med alvorlige svampe- og rådproblemer.\nIsolering af ydermur og kældre\nHvis du har en ydermur med en hulmur, som ikke er isoleret, er det værd at hulmursisolere den. Hulmursisolering er en af de opgaver, hvor tilbagebetalingen er kortest.\nEr din kælder uopvarmet, kan du sandsynligvis isolere etageadskillelsen mellem stueetage og kælder. Er dit hus med krybekælder, skal det undersøges meget grundigt om det er muligt at efterisolere. I de fleste tilfælde anbefales det at nedlægge en krybekælder og etablere et terrændæk.\nVinduerne er også et sted, hvor du i mere end en forstand kan få meget for dine investerede penge. Hvis du skifter dine gamle og udtjente termoruder ud med nye energiruder, er der her en forbedring af isoleringseffekten på helt op til fire gange. En termorude er udtjent, når den er 10-20 år.\nEr dine vinduer utætte eller nedbrudte kan det være en fordel, at skifte hele vinduet. Det er forholdsvis dyrt, at skifte vinduerne men det giver et langt bedre indeklima uden træk og samtidig giver det husets facader et løft.\nEnergivinduer er i dag så godt isolerende og konstrueret på en måde, så de faktisk tilfører boligen energi i form af solenergi igennem ruderne.\nMed en smart termostat reguleres varmen automatisk, så du kan spare på varmen, mens du fx sover eller er på arbejde. Foto: Torben Klint\nSpar på varmen ved bedre adfærd\nDin egen adfærd i huset har også indflydelse på dit varmeforbrug. Det er en god idé at føre nøje regnskab med sit energiforbrug. Du kan f.eks. føre logbog over dit forbrug af både el, vand og varme. På den måde kan du registrere, om der er store udsving i forbruget.\nSæt termometer op\nDet er vigtigt at have den rigtige temperatur i boligen. Alt efter rumtype ligger den rigtige temperatur inden døre på 19-21 grader. Hvis du sænker indendørstemperaturen med ca. 1 grad, sparer du omkring 5 procent i varmeudgift om året.\nEt andet sted, du kan sætte ind for at spare på varmen, er omkring udluftning af din bolig. Når du lufter ud om vinteren, bør du gøre det kraftigt, men i kort tid. Så når vægge og andre indvendige bygningsdele ikke at blive for kolde og dermed svære at varme op igen.\nDet er meget vigtigt, at du lufter grundigt ud 3 gange dagligt. Skru helt ned for varmen på termostaterne, åbn vinduer og evt. døre, så du får gennemtræk. Udluftningen børe vare i 5-10 minutter. Luk døre og vinduer og skru op for varmen igen.\nSkift dit gamle fyr ud\nI nogle tilfælde kan det godt betale sig at skifte sit olie- eller gasfyr ud.\nEt oliefyr er relativt robust og står derfor ofte i flere år, end det er fornuftigt. For jo ældre fyret er, jo lavere er virkningsgraden, dvs. varmeudbyttet af det, fyret forbruger. Mens et nyt fyr har en virkningsgrad på 90-99 procent, er det ikke unormalt, at et gammelt fyr kun har en virkningsgrad på omkring 70-80 procent.\nMange husejere er ikke klar over, hvor effektivt deres fyr eller oliekedel er. Det er ofte en god ide at udskifte en oliekedel, der er over 15 år gammel. Moderne kedler udnytter energien mere effektivt end gamle. Men selv når man medregner investeringen til et nyt fyr eller en ny kedel, vil der være en besparelse at hente. Ifølge Danmarks Statistik var der i 2018 ca. 155.000 parcelhuse med oliefyr som centralvarme.\nDet samme gælder gasfyr, selvom der er færre rigtig gamle gasfyr, da de ikke holder så længe som oliefyr. Men hvis dit gasfyr er mere end 15-20 år gammelt, bør du få undersøgt, om det kan svare sig at udskifte det. Inden for de sidste 10 år er der sket meget mht. udvikling og produktion af olie- og gasfyr.\nFra 2013 er det ikke længere tilladt, at installerer olie- og naturgasfyr i nye huse. Fra 2016 er det ikke tilladt at installerer oliefyr i både nye og eksisterende boliger. Der visse undtagelser fx. hvis der ikke er mulighed for anden varmekilde.\nFå bedre kontrol og styring af dit varmeforbrug\nDu kan også gøre noget for bedre at kunne kontrollere og styre varmen i dit hus. Jo bedre kontrol, jo bedre mulighed har du for at styre varmeregningen.\nDet er vigtigt, at termostater på radiatorerne virker. Hvis de er meget mere end 10 år gamle, bør du overveje at få nogle nye, som reagerer hurtigere på temperaturskift i boligen. Det er desuden vigtigt at have den helt rigtige fordeling af radiatorer i huset. Hvis en enkelt radiator "pulser løs" for at varme to større rum op, vil det normalt være relativt uøkonomisk. Du kan også vælge at installere smarte termostater, der selv styrer varmereguleringen, så der fx er køligere om natten og mens du er på arbejde.\nNatsænkning af fyret er efterhånden almindeligt, og har du ikke det, bør du kraftigt overveje det. Natsænkning er en tidsstyring af fyret, som sørger for, at temperaturen inden døre falder, mens du sover eller af anden grund ikke bruger boligen.\nEt vejrkompenseringsanlæg er en styringsenhed, som er lidt mere intelligent end de noget ældre natsænkningsure. Styringen tager nemlig højde for temperaturen udendørs og tilpasser fyrets forbrug derefter.\nEn ny måde at styre og kontrollere den indvendige luft på er ved hjælp af et varmegenvindingsanlæg. Det smider ikke den "brugte" luft i boligen ud i det fri ligesom f.eks. en ventilator i badeværelset. I stedet renses, recirkuleres og dermed genbruges den allerede opvarmede luft, og på den måde sparer du energi til opvarmning.\nDer er ingen, der præcist ved, hvor langt ud i fremtiden vi stadig kan benytte fossile brændstoffer som naturgas og olie. Men man forventer ikke, at det drejer sig om meget mere end 75-100 år. Fra 2013 har det ikke længere været tilladt at installere oliefyr eller naturgasfyr i nye huse. Der dog undtagelser. Hvis der ikke er andre mulige varmekilder, kan man få dispensation. Der skal findes alternative varmekilder til de fossile brændstoffer. Og de er godt på vej.\nDer findes i dag en række alternative energiformer, som de seneste år har fået et opsving på grund af energiprisernes himmelflugt.\nEn varmepumpe er et varmeanlæg, der udnytter varmen i luften eller jorden til at opvarme boligen. I princippet kan varmepumper anvendes i alle typer huse, der er velisolerede.\nDet dækker over mange former for træbrændsel (træpiller, træflis, træbriketter m.v.).\nDet er den velkendte solfanger på taget, men der findes også jordvarmeanlæg, der bruger varmen fra jorden, der er opvarmet af solstrålerne.\nMange af de alternative energiformer er dog stadig relativt dyre at installere, og derfor bliver den samlede udgift relativt høj. Alle er enige om, at selve princippet i eksempelvis solvarme er godt, men holder man investeringerne op imod den gevinst, man får, når anlægget kører, er den typisk ikke stor nok. Derfor vil alternative varmekilder endnu en tid være for dem, der enten vil supplere deres varmekilde eller synes, at det er spændende at eksperimentere.\nDGC - Dansk Gasteknisk Center\nGode generelle spareråd fra Ørsted\nDansk Gasteknisk Center (DGC) er en teknologisk servicevirksomhed, som ejes af de store danske gasselskaber\nRegneprogram fra Rockwool A/S om besparelser ved isolering af huset\nRegneprogram fra Isover A/S om besparelser ved isolering af huset\nFakta om naturgas ifølge Dansk Gasteknisk Center


MiniMed Veo - advarsler og alarmer | Medtronic Diabetes Danmark\nHjem > MiniMed Veo - advarsler og alarmer\nA (Alarm) forklaring\nDenne alarm viser bogstavet A efterfulgt af to cifre. A-alarmer stopper al insulintilførsel, indtil alarmen er blevet deaktiveret. Dine insulinpumpeindstillinger bibeholdes. Guardian-indstillingerne nulstilles dog.\nRing til Medtronics hjælpelinje, hvis denne alarm tit opstår.\nAdvarsel - Auto Off\nAdvarer dig om, at ingen knapper er blevet aktiveret i den tidsperiode, der er valgt i funktionen VARIGHED/AUTO OFF, og at insulintilførslen er blevet stoppet.\nTryk på ESC og herefter ACT for at deaktivere alarmen.\nAdvarsel - Beregningsfejl\nKalibrer systemet. Mulige årsager:\nEt forkert blodsukkertal fra måleren blev registreret i insulinpumpen/CGM-måleren.\nDen registrerede blodsukkermåling var ikke aktuel.\nDit blodsukkerniveau stiger eller falder hurtigt.\nGlukosesensoren har brug for mere stabiliseringstid efter indsættelse.\nGlukosesensoren aflæser ikke længere korrekt.\nHvis du modtager en beregningsfejl, skal du registrere en ny blodsukkermåleraflæsning til kalibrering.\nHvis du modtager en beregningsfejl ved anden kalibrering, vises advarslen UDSKIFT SENSOR i et Guardian®-system, og advarslen DEFEKT SENSOR vises på en 522/722- eller VeoTM-insulinpumpemodel.\nRing til Medtronics produktsupport for yderligere hjælp.\nBemærk: Hvis du har en pumpemodel x12, x15 eller x22, skal du ringe til Medtronics produktsupport for assistance.\nAdvarsel - Defekt sensor\nDenne advarsel vises eventuelt, når du har haft to beregningsfejl lige efter hinanden, eller hvis din glukosesensor opstartes uden beregningsfejl.\nHvis advarslen skyldes to beregningsfejl lige efter hinanden, skal glukosesensoren udskiftes.\nHvis advarslen opstod uden to beregningsfejl, skal du kontakte vores hjælpelinje for at sikre, at din transmitter fungerer korrekt.\nHvis denne advarsel opstod under opstarten, kan du eventuelt deaktivere advarslen uden at udskifte glukosesensoren. Ring til din hjælpelinje for yderligere hjælp.\nAdvarsel - Defekt transmitter\nBatteriniveauet i transmitteren er lavt.\nOplad transmitteren med det samme.\nAdvarsel - Høj forudsiges\nSensorglukosemålingerne når eller overstiger eventuelt din grænse for høj glukose i den tidsperiode, som du har valgt for advarslen "Høj forudsiges". Insulinpumpen/CGM-måleren udsender 3 lydsignaler efter hinanden med stigende tonehøjde, såfremt et bip er blevet valgt som advarselssignal.\nOvervej en korrigerende handling efter bekræftelse ved hjælp af en blodsukkermåleraflæsning.\nAdvarsel - Høj sensorglukose\nGlukosetallet er lig med eller højere end din grænse for høj glukose. Hvis du ikke indstiller en grænse for høj glukose og ikke aktiverer glukoseadvarslerne, modtager du ingen "Høj sensorglukose"-advarsel.\nAdvarsel - Høj Xxx mg/dl (Xxx = sensorglukosemåling) - (eller mmol/L)\nSensorglukosetallet er lig med eller højere end din grænse for høj glukose. Hvis du ikke indstiller en grænse for høj glukose og ikke aktiverer glukoseadvarslerne, modtager du ingen advarsel om høj sensorglukose. Insulinpumpen udsender 4 lydsignaler efter hinanden med stigende tonehøjde, såfremt et bip er blevet valgt som advarselssignal.\nAdvarsel - Lav forudsiges\nSensorglukosemålingerne når eller går eventuelt under din grænse for lav glukose i den tidsperiode, som du har valgt for advarslen "Lav forudsiges". Insulinpumpen/CGM-måleren udsender 3 lydsignaler efter hinanden med dalende tonehøjde, såfremt et bip er blevet valgt som advarselssignal.\nAdvarsel - Lavt batteriniveau\nAdvarslen LAVT BATTERINIVEAU vises, hvis batteriniveauet i din insulinpumpe/CGM-måler er lavere end 10 % af batteriets samlede serviceliv. Baggrundslys, fjernbetjening og målerfunktioner deaktiveres ved LAVT BATTERINIVEAU. Hvis advarselstypen er indstillet til "Vibration", skifter insulinpumpen/CGM-måleren til lydsignalet bip-medium.\nTryk på ESC og herefter ACT for at deaktivere advarslen inden batteriet udskiftes.\nHvis du modtager denne advarsel, må du ikke falde i søvn uden at udskifte batteriet først.\nAdvarsel - Lydløs advarsel\nVises, når 1 eller flere glukoseadvarsler opstår i den tidsperiode, hvor "Lydløs advarsel" er aktiveret.\nTryk på ESC og herefter ACT for at deaktivere advarslen. Kontrollér skærmen SENSORADVARSELSHISTORIK for registreret information om glukoseadvarsler. Sådan åbner du SENSORADVARSELSHISTORIK:\nGå til skærmen SENSORADVARSELSHISTORIK:o Startskærm > Hovedmenu > Sensor > Sensoradvarselshistorik\nSkærmen SENSORADVARSELSHISTORIK vises. Den seneste advarsel er fremhævet. Vælg den advarsel, som du ønsker mere information om, og tryk på ACT.\nHerefter vises et nyt skærmbillede med advarselsdetaljerne.\nAdvarsel - Mistet sensor\nInsulinpumpen/CGM-måleren har ikke modtaget noget signal fra transmitteren.\nUndlad at afbryde transmitteren fra sensoren.\nSørg for, at glukosesensoren er indsat korrekt.\nKontrollér skærmen KONTROLLÉR INDSTILLINGER for at sikre, at det registrerede transmitter-id i insulinpumpen/CGM-måleren svarer til id'et på din transmitter: Startskærm > Hovedmenu > Sensor > Kontrollér indstillinger.\nKontrollér transmitteren og sensorforbindelsen. Hold fast i den indsatte sensor på bagsiden af enheden for at undgå bevægelser og skub herefter transmitteren godt ind:\nHvis du hører et klik, skal du vente i 20 sekunder; en grøn lampe blinker på transmitteren i 10 sekunder for at bekræfte, at forbindelsen er i orden. Hvis den grønne lampe lyser, opstod advarslen, fordi transmitteren og sensoren ikke var forbundet korrekt.\nHvis du hører et klik, men den grønne lampe på transmitteren ikke aktiveres, skal du kontrollere, om transmitteren er opladet.\nHvis du ikke hører noget klik, når du kontrollerer forbindelsen, opstod advarslen på grund af et transmissionsproblem. Placer insulinpumpen/CGM-måleren tættere på glukosesensoren og transmitteren.\nBrug funktionen FIND MISTET SENSOR til at finde din glukosesensor: Startskærm > Hovedmenu > Sensor > Link til sensor > Find mistet sensor\nAdvarsel - Oplad transmitter\nAdvarsel - Reduktionshastighed\nSensorglukosemålingerne falder med en hastighed, der er lig med eller hurtigere end den reduktionshastighedsgrænse, som du har indstillet for denne advarsel. Insulinpumpen/CGM-måleren udsender 2 lydsignaler efter hinanden med dalende tonehøjde, såfremt et bip er blevet valgt som advarselssignal.\nAdvarsel - Sensorfejl\nGlukosesensorsignalerne er enten for høje eller for lave.\nDu behøver ikke at udskifte glukosesensoren. Tryk på ESC og herefter ACT for at deaktivere advarslen. Hvis advarslen fortsat vises, skal du teste din transmitter ved hjælp af testenheden.\nAdvarsel - Sensors servicetid udløbet\nGlukosesensoren har nået slutningen af dens servicetid.\nUdskift din glukosesensor.\nAdvarsel - Stigningshastighed\nSensorglukosemålingerne stiger med en hastighed, der er lig med eller hurtigere end den stigningshastighedsgrænse, som du har indstillet for denne advarsel. Insulinpumpen/CGM-måleren udsender to lydsignaler efter hinanden med stigende tonehøjde, såfremt et bip er blevet valgt som advarselssignal.\nAdvarsel - Svagt signal\nOpstår, hvis insulinpumpen/CGM-måleren ikke modtager data fra transmitteren i en forudindstillet tidsperiode (som indstillet under "Svagt signal").\nPlacer insulinpumpen/CGM-måleren tæt på transmitteren eller flyt transmitteren og insulinpumpen/CGM-måleren til samme side af din krop.\nBemærk: Hvis du har en insulinpumpemodel x12, x15 eller x22, skal du ringe til Medtronics produktsupport for assistance.\nAdvarsel - Udskift sensor\nHvis advarslen skyldes to beregningsfejl lige efter hinanden, skal glukosesensoren udskiftes. Hvis advarslen opstod uden to beregningsfejl, skal du kontakte vores produktsupport for at sikre, at din transmitter fungerer korrekt. Hvis denne advarsel opstod under opstarten, kan du eventuelt deaktivere advarslen uden at udskifte glukosesensoren. Ring til produktsupport for yderligere hjælp.\nAlarm - Batteri uden for område\nOpstår, hvis batteriet har været uden for insulinpumpens rækkevidde i mere end 5 minutter eller uden for den kontinuerlige glukosemålers (CGM) rækkevidde i mere end 10 minutter.\nSørg for, at insulinpumpens/CGM-målerens tid og dato er korrekt. Hvis de ikke er korrekte, skal du åbne FUNKTIONSMENUEN og nulstille dato og tid. CGM-brugere skal udføre proceduren FIND MISTET SENSOR for at genoprette kommunikationen med sensoren.\nAlarm - Batteritestfejl\nInsulinpumpen/CGM-måleren tester spændingen på hvert installeret batteri. Denne test sikrer, at der ikke anvendes et batteri med for lav spænding. Hvis batteriets spænding er for lav, opstår denne alarm. Insulinpumpen/CGM-måleren fungerer ikke, og batteriet skal udskiftes.\nSæt et nyt batteri i insulinpumpen/CGM-måleren.\nAlarm - Bolus stoppet\nFejlen "Bolus stoppet" kan opstå, hvis batterikappen sidder løst, eller hvis insulinpumpen blev stødt eller tabt under en bolustilførsel. Den kan ligeledes opstå, hvis insulinpumpen udsættes for et statisk stød. Af sikkerhedsmæssige årsager stopper insulinpumpen bolustilførslen, når dette sker.\nHvis du har tabt din insulinpumpe, skal du udføre en synskontrol for at sikre, at den ikke er beskadiget, og herefter skal du kontrollere din bolushistorik og genprogrammere den resterende bolus efter behov.\nHvis denne alarm opstår, er det yderst vigtigt at kontrollere bolushistorikken for at finde ud af, hvor megen bolus, der rent faktisk blev tilført. Om nødvendigt genprogrammeres en bolus med den mængde, der endnu ikke er blevet tilført.\nAlarm - Fuldfør opfyldning\nDu har ikke fyldt infusionssættet helt op med insulin.\nTryk på ESC og herefter ACT for at deaktivere alarmen. Herved genoptages basaltilførslen.\nAlarm - Har du fuldført klargøringen?\nDenne meddelelse vises, hvis du klargør din insulinpumpe manuelt med mere end 30 insulinenheder.\nLæs meddelelsen på skærmen, tryk herefter på ESC og derpå ACT for at deaktivere alarmen.\nTryk på ESC, når den manuelle klargøring er fuldført.\nHvis den manuelle klargøring ikke er fuldført, skal du trykke på og holde ACT nede, indtil den manuelle klargøring er fuldført.\nAlarm - Ingen sprøjte\nSprøjten er ikke sat korrekt i, eller ingen sprøjte er sat i.\nKontrollér, at din sprøjte er sat i.\nAlarm - Ingen tilførsel\nInsulintilførslen er stoppet. Opstår, hvis din insulinpumpe identificerer en blokering.\nKontrollér, om dit infusionssæt er blokeret.\nKontrollér dit blodsukker og følg dine sikkerhedsretningslinjer til behandling af højt blodsukkerniveau efter behov.\nDeaktiver alarmen ved at trykke på ESC og ACT. Der vises et skærmbillede med to valgmuligheder: "Genoptag" og "Tilbage".\nSørg for, at der er insulin i din sprøjte.\nHvis du har identificeret og afhjulpet et knæk på rørene, vælger du "Genoptag".\nHvis sprøjten er tom, skal du vælge "Tilbage" og udskifte sprøjten og infusionssættet.\nHold godt øje med dit blodsukker.\nHvis du har udført disse trin og stadig modtager alarmen INGEN TILFØRSEL, skal du kontakte produktsupport.\nAlarm - Knapfejl\nOpstår, hvis en knap er blevet trykket ned kontinuerligt i mere end 3 minutter.\nTryk på ESC og herefter ACT for at deaktivere alarmen. Juster placeringen af din insulinpumpe/CGM-måler, hvis den trykker mod noget, der aktiverer alarmen.\nHvis du har udført disse trin og modtager endnu en KNAPFEJL-alarm, skal du kontakte produktsupport.\nAlarm - Kontrollér indstillinger\nOpstår efter en E-alarm, eller når du har deaktiveret din insulinpumpe/CGM-måler. Alarmen henviser til, at du skal sørge for, at alle dine indstillinger er korrekte.\nHvis denne alarm aktiveres, skal du kontrollere og/eller genprogrammere dine insulinpumpe-/CGM-målerindstillinger, herunder tid/dato.\nAlarm - Lav glukose\nMiniMed® Veo™ kan registrere, når dit blodsukkerniveau begynder at falde ved hjælp af insulinpumpens CGM-funktion, og vil afgive et lydsignal for at advare dig.\nDet giver dig mulighed for at reagere og undgå hypoglykæmi.\nHvis du derimod ikke reagerer på advarslen, og CGM registrerer et faretruende lavt blodsukkerniveau, vil endnu et lydsignal blive afgivet.\nHvis du af en eller anden årsag ikke kan reagere på advarslen, reagerer insulinpumpen hurtigt og afbryder insulintilførslen i 2 timer for at undgå, at episoden med hypoglykæmi bliver endnu mere skadelig.\nAlarm - Nulstilling\nOpstår, hvis insulinpumpe-/CGM-målerindstillingerne deaktiveres af en af følgende årsager:\nIndstillingerne er blevet deaktiverede (funktionen "Deaktiver indstillinger"), og indstillingerne er ikke blevet genprogrammeret.\nEt forsøg på upload fra din computer til CareLink Personal er ikke fuldført.\nHvis dine indstillinger er blevet deaktiveret, skal du genprogrammere dem.\nHvis du prøver på at uploade til CareLink Personal og modtager denne fejlmeddelelse, bedes du ringe til produktsupport for yderligere assistance.\nAlarm - Slukket uden strøm\nUdskift batteriet med det samme. Følg instrukserne på skærmen. Sørg for, at klokkeslættet på skærmen er korrekt. Nulstil klokkeslættet om nødvendigt.\nAlarm - Svagt batteri\nInsulinpumpen/CGM-måleren tester spændingen på hvert installeret batteri. Hvis batterispændingen er lavere end fuld styrke, vises denne alarm eventuelt. Insulinpumpen/CGM-måleren fungerer normalt, men batteriets servicetid vil være kortere end forventet.\nIsæt et nyt alkalinebatteri i insulinpumpen/CGM-måleren.\nAlarm - Tom sprøjte\nDer er ingen insulin i sprøjten.\nUdskift sprøjten med det samme.\nE (Alarm) forklaring\nEn E-fejlalarm viser bogstavet E efterfulgt af 2 cifre. E-alarmer stopper al insulintilførsel, insulinpumpen/CGM-måleren nulstilles, og alle dine indstillinger deaktiveres.\nNår denne alarm opstår, skal du skrive fejlnummeret ned og ringe til produktsupport.\nHvad kan jeg gøre for at reducere antallet af modtagne alarmer?\nDet er vigtigt at huske på, at hver eneste alarm tjener et formål og informerer dig, så du er rent faktisk nødt til at være opmærksom på antallet og typen af alarmer, som du modtager.\nDu kan reducere antallet af modtagne alarmer ved at justere dine brugerindstillinger eller ved at deaktivere visse alarmer/advarsler. Du kan for eksempel:\n• ændre grænserne for alarm ved høj og lav glukose, så de passer bedre til dig. Herudover kan du deaktivere alarmen for høj glukose, når du ved, at dit niveau er højt\n• justere varigheden af alarmen "snooze", så du modtager færre påmindelser.\nAndre alarmer kan undgås ved at handle, inden de opstår, f.eks. ved at følge et regelmæssigt kalibreringsskema og placere din transmitter inden for 2 meters afstand af din insulinpumpe, således at synkroniseringen ikke går tabt\nFor en sikkerheds skyld bør du kontakte din behandler, før du justerer alarmindstillingerne på din insulinpumpe.\nHvordan indstiller jeg lydløse advarsler?\nDu kan vælge at indstille advarslerne til at vibrere i stedet for at afgive et lydsignal. For at ændre indstillingen skal du gå til Funktionsmenu > Alarmmenu > Advarselstype.\nDu kan ligeledes gøre dem lydløse i en periode, f.eks. hvis du sidder i møde eller er til eksamen. Du finder denne mulighed i Sensormenuen under "Lydløs advarsel".\nHvordan indstiller jeg advarsler/alarmer i mit Minimed® Veo™-system?\nDu kan indstille forskellige advarsler, såsom påmindelser om kalibrering, blodsukkermålinger og måltider, der er sprunget over. Hvis du anvender din insulinpumpes CGM-funktion, kan du indstille advarsler om høj og lav glukose, advarsler om forudsigelse af høj og lav glukose, advarsler om ændringshastighed samt snooze-advarsler for enhver af disse alarmer. Du kan ligeledes aktivere afbryderfunktionen ved lav glukose.\nDin behandler kan rådgive og hjælpe dig med at indstille alarmer og advarsler i dit Minimed Veo-system.\nJeg har programmeret min nye/erstatningsinsulinpumpe og modtog en alarm om genprogrammering/kontrollér indstillinger. Hvad betyder det?\nAlarmen "Kontrollér indstillinger" opstår 5-10 minutter efter, at insulinpumpen er blevet nulstillet, uden at tid/dato er blevet nulstillet. Insulinpumpen skal køres tilbage, og alle indstillinger (tid/dato/basaldoser) skal bekræftes.


Ekspert i psykisk vold: ”Et usundt parforhold æder en kvindes sjæl”\nEn kvinde, der lever i et psykisk voldeligt parforhold, lever med frygten som en tro følgesvend. Frygten for hans trusler og for at stå alene får hende til at blive sammen med ham, også selv om forholdet ødelægger hende\nNår en kvinde befinder sig i det ene voldelige forhold efter det andet i årevis, går det normalt ud over hendes psykiske sundhed og trivsel. Hun synker dybere og dybere og begynder at føle, at der er noget galt med hende som person. Hendes i forvejen skrøbelige selvtillid og selvværd dykker, og hun føler både skyld og skam. Fornægtelsen bliver en del af hendes daglige eksistens, og hun føler både sorg og tab, mens frygten bliver en fast del af hendes liv.\nSådan skriver Jill A. Murray i bogen ”But he never hit me”, der stiller skarpt på det psykisk voldelige parforhold. Myrray bliver internationalt anset for en af de førende eksperter inden for usunde parforhold.\nMed frygten som tro følgesvend\nAllerede fra barnsben stifter vi bekendtskab med frygten. Når vi føler frygt, er det ifølge Murray en naturlig måde at beskytte os selv på. Vi lærer, at vi ikke skal gå med fremmede, fordi de kan være børnelokkere, som kan gøre os ondt eller bortføre os fra vores forældre. Vi lærer at frygte det varme komfur, så vi ikke brænder os. Vi kan sågar lære at frygte vores far, hvis vi eksempelvis hører ordene: ”Bare vent til din far kommer hjen”, når vi har lavet skarnsstreger. Hvis vi er vokset op med en alkoholisk mor, som let blev vred, lærer vi fra barnsben at være stille og ”usynlige”, fordi vi frygtede hendes vrede.\nI takt med at vi vokser op, bliver frygten næret, og der kommer flere ting, som vi frygter. Vi frygter måske at blive den upopulære pige i skolen. Vi frygter, at vi ikke bliver inviteret med til festen. Vi frygter, når en gruppe piger hvisker, fordi vi tror, at det er os, de hvisker om. Vi frygter, at kæresten bliver vred på os, så han vælger at slå op.\n”Som kvinder er det primært vores frygt for at være alene, der fastholder os i usunde forhold, hvor vi tillader, at andre behandler os dårligt”, skriver Murray.\n”Vi undskylder den dårlige opførsel, fordi vi frygter reaktionen, hvis vi sætter os op imod den. Vi frygter mundtlig eller fysisk vold, eller vi frygter, at vores partner trækker sig følelsesmæssigt eller ligefrem forlader os fysisk. ”\nNogle gange er frygten ifølge forfatteren rationel. Det er en god ting at frygte farlige løver i bjergene, og det er en god ide at se dig for, når du går over et jernbanespor:\n”Frygten for din partner kan være reel nok. Faktisk er de fleste kvinder ikke frygtsomme nok, når det gælder deres voldelige partner. Selv den psykisk voldelige partner har potentiale til at blive fysisk voldelig. Hvis han har været psykisk voldelig, er der ikke lang vej til fysisk vold. Det er vigtigt, at du er opmærksom på det.”\nEn hverdag med trusler\n”Din psykisk voldelige partner har gjort dig utryg og frygtsom via sine handlinger. Han kan have overtrådt dine grænser med verbale trusler mod dig, dine børn, slægtninge eller kæledyr. Han har måske også truet med at hænge dig ud over for andre, forlade dig, tage dine børn fra dig eller beholde alle jeres fælles penge. Det kan være, at han har råbt dig lige ind i ansigtet, når han var vred, eller når han ikke fik sin vilje”, påpeger Jill A. Murray.\nDine ubehagelige oplevelser med din partner kan få dig til at føle dig permanent frygtsom, fordi du aldrig ved, hvilket humør han vil være i, hvad der vil antænde hans vrede, eller hvornår han vil gøre sine trusler til virkelighed.\n”Det er ikke sikkert, at han vil føre sine trusler ud i livet, men han er en ustabil person, og derfor er det nødvendigt, at du træffer dine forholdsregler. Når det er sagt, finder jeg, at de fleste kvinder i voldelige forhold overvurderer deres partners magt”, fastslår Murray.\n”Han har fremsat så mange trusler og har sådan en narcissistisk og syg oplevelse af sin egen magt og sine egne evner, at han har overbevist sin partner om, at han ville kunne slå hende ihjel nærmest ved tankens kraft. Han har svækket hende så systematisk, at hun nærmest tror, at han Supermand-kræfter.”\nFrygten er en blindgyde\nNår en kvinde kombinerer sin grundlæggende frygt for at være alene med frygten for sine børns sikkerhed, bliver hun handlingslammet, og denne svækkelse er ifølge Murray et tydeligt tegn på, at hun er i et voldeligt forhold:\n”Jeg kan fortælle dig en ting med sikkerhed: Når du træffer en livsbeslutning, som er baseret på frygt, vil det altid være den forkerte beslutning. Tænk lige over det et øjeblik. Hvis du betragter nogle af de ting, der skaber frygt, vil du indse, at det vil være forkert at træffe en beslutning om at blive eller forlade din voldelige forhold alene ud fra frygt.”\nHvis du for eksempel vælger at blive sammen med din voldelige partner, fordi du er bange for at være alene, dukker der straks et nyt spørgsmål op til overvejelse: Hvad er din definition af at være alene? Hvis du skal undgå at føle dig alene, er det så tilstrækkeligt, at der fysisk er en person til stede i nærheden af dig? Og er denne persons fysiske tilstedeværelse så betydningsfuld for dig, at den blotte tilstedeværelse opvejer det faktum, at du dagligt bliver udsat for verbale overgreb og psykisk vold?\nDu er allerede alene\nTænk over det et øjeblik. Hvis du er fysisk alene i dit hjem, hvad betyder det så for dig? Hvor er frygten henne? Har du grund til at frygte for din fysiske tryghed, hvis han ikke er der? Med andre ord: Bor du i et så utrygt boligområde, at du har god grund til at frygte, at en fremmed vil kravle ind ad dit vindue, sparke din hoveddør op eller på anden måde tvinge sig ind i dit hjem? Eller har frygten for at være alene noget at gøre med, at du har brug for nogen at snakke med? Hvis det er tilfældet, hvor meget taler du så egentlig med din partner nu, og endnu mere vigtigt: Hvor meget lytter han egentlig til dig og svarer dig opmuntrende?\n”Det, jeg gerne vil have dig til at gøre er, at undersøge din frygt rationelt”, pointerer Myrray:\n”Jeg tror, at du vil indse, at frygten for at blive alene ikke har nogen gang på jorden. Og hvorfor så ikke det? Fordi du lige nu er helt og aldeles hundrede procent alene, og du indser det ikke selv. Du har en illusion om, at du ikke er alene, blot fordi der er en anden krop til stede.\nMen på alle områder er du mere alene nu, end du ville være, hvis du var fysisk alene. Hvis han ikke var der, ville du måske få mulighed for at finde dig selv - og så ville du aldrig være alene igen.”


Tilbygning på murermester villa - Lav-det-selv.dk\nsarah79 26-09-2007 07:57\nJeg overvejer at købe en ældre murermester villa og får brug for en tilbygning på ca. 30 - 40 m2. Den skal bygges på i en 90 graders vinkel til huset. Jeg forestiller mig at den skal bygges i røde mursten som resten af huset og taget skal være tegl. Taget skal enten "sættes sammen med" det gamle tag eller også må det bare ligne to små huse der er "stødt sammen" - det afhænger bl.a. af prisen og omfanget af byggeprojektet. Der skal være gulvvarme, vinduer og to franske døre (til haven og til det eksisterende hus)\nEr der nogen af jer som ved hvad et sådan projekt ca. vil beløbe sig i når man har ti tommelfingre og skal have håndværkere til at lave alt?\nHåber i ved noget :-)\nA-torsten 26-09-2007 08:17\nFør vi besluttede at flytte til større, overvejede vi noget lignende....\nVi fik to tilbud på helholdvis 295.000 og 325.000,- for følgende\n- vinkeltilbygning med dobbeltmurede vægge (30 udv kvm)\n- glaserede teglsten bygget sammen med det gamle tag.\n- Loft til kip\n- 2 alm vinduer + en terassedør i mahogny\n- 2 Velux ovenlys-vinduer\nMaterialer til gulv (parket) + ligning af gulv og opsætning af lofter var ikke med i tilbuddet...\nTilbuddet er givet af lokale håndværkere i frederikshavn.. Ved ikke om prisen er meget anderledes på sjælland..\nnjord 26-09-2007 10:12\nMeget afhænger af lokale forhold som hvor nemt er det at komme til og fra byggepladsen. Soklens udformning.. Materiale valget og ikke mindst om der er noget du selv klarer. Skal byggeaffaldet efterlades osv eller skal haven reetableres...\nJeg vil ikke turde kalkulere med under 500.000,-\nMen som sagt priser afhænger meget af lokale forhold.\nsarah79 26-09-2007 10:39\nJa 500.000,- var også det jeg havde frygtet\nSå har jeg da også lige et andet spørgsmål...\nEr det meget dyrt at skifte de eksisterende vinduer til termoruder? Jeg ved godt at det afhænger af så meget men bare sådan ca....?\npma 26-09-2007 10:53\ndem jeg kender der har lavet noget i den still i KBH området kommer altså af med mere end 500.000.... jeg ville mere tro at du kommer helt op omkring 7-800.000....\nAt skifte vinduer afhænger selvfølgelig meget af hvilken kvalitet de nye vinduer skal have...... men nye vinduer i en normal størrelse murermester villa koster vel ca. FRA 60.000 og op eller noget i den stil.\nnjord 26-09-2007 10:53\nHvis det kun er vinduerne der skal skiftes er udgiften rimelilg.. du kommer også til at spare på energien frem over...\nJeg vil klart anbefale vinduer i en træ/alu konstruktion. De koster lidt mere i indkøb. Men der skal ikke males i årene fremover.\nprisen afhænger meget af antal, højde de er placeret i størrelsen osv.\nSkal der laves nye inddækninger og males efterfølgende.. eller klarer du noget selv?\npma 26-09-2007 11:07\ntræ alu er smart - men til en murermester villa - har de ikke altid en profil der ser for moderne og flad ud eller følger jeg bare ikke med ???\nsarah79 26-09-2007 11:33\nFor sådan en klassisk villa hvad tror i det i ca. beløb vil blive? Taler vi 100.000,- eller? Der er også kælder på...\npma 26-09-2007 12:05\nja ca det lyder meget sandsynligt....\nnjord 26-09-2007 12:18\nFx har Velfac deres model 400. Her er der fx udvendige hængsler som klassiske trævinduer. http://www.velfac.dk/Privat/Klassis...5F0051B1E1\nMen de er bestemt ikke alene på dette marked.. Også hvad angår noget der kan passe ind i den lidt mere klassiske arkitektur.\nFaktisk har Velfac denne lille tekst om vinduesvalg efter hustype.... http://www.velfac.dk/Privat/Find_st..._din_bolig\nMac_Connor 26-09-2007 14:45\nMht. prisen afhænger den som angivet i de tidligere indlæg af hvilken kvalitet og udseende du vælger.\nAlt afhængigt af hvilke vinduer du har i i forvejen og af deres tilstand syntes jeg dog du bør overveje om du skal have skiftet dem ud. Hvis det er de oprindelige enkeltlagsvinduer, der er i, er de typisk i en kvalitet og holdbarhed, der er noget højere end det meste, der lavet i dag. I så fald bør du supplere dem med forsatsvinduer, evt. med energiglas, og opnår derved en isoleringsevne og en lyddæmpning, der er på højde (nogen undersøgelser siger højere) end de bedste nye termovinduer. Samtidig vil du have vinduer, der æstetisk svarer til husets stil.\nVinduer med forsats er dog lidt mere besværlige, idet der er to ekstra vinduesglas at pudse pr. rude, men da der normalt ikke kommer meget snavs ind imellem ruderne er der relativt sjældent de skal pudses.\nHar selv overtaget en murermestervilla for knapt et år siden, hvor den tidligere ejer desværre har udskiftet en del vinduer og et par terassedøre med "moderne" udgaver med termoruder i 1980'erne. Udover at de slet ikke passer til husets stil er de i dag punkterede og rådramte i rammerne, mens de oprindelige vinduer er i upåklagelig stand (bortset fra at de trænger til en gang maling, som jeg ikke fik givet dem i år - min undskyldning er det regnfulde vejr i sommer ).\nsarah79 26-09-2007 17:29\nJa der sidder jo nogle oprindelige vinduer i nu - nogle med forsats... Måske skulle man "bare" renovere dem... :-)\nA-torsten 26-09-2007 21:20\nThomas Hjort 27-09-2007 20:23\nHvis det er ældre vinduer er kvaliteten sikkert rigtig god, hovedparten af de vinduer der blev lavet "før i tiden" er væstenlig bedre end dem du kan købe nu. Så gang i sandpapir og kit, så kan de sikkert blive rigtig fine.\nVilla til lejligheder\nRenovering af 70ér villa


Letbaner.DK - Vejle ønsker letbane\nBillund ønsker jernbane - Vejle ønsker letbane\nLetbane til Billund Lego-lufthavn.\nTalerne på borgermøde var enige om alene at anbefale en jernbane til Billund.\nForligsparterne bag dette års trafikforlig skal i denne måned sætte sig samme og beslutte systemvalget til lufthavnsbanen til Billund efter kun tre måneders lokal debat og uden en nærmere faglige undersøgelser.\nDerfor arrangerede Trafikstyrelsen et borgermøde i Billund Centret d. 6/3. Mødet viste umiddelbart mest interesse for en "rigtig" jernbane over Jelling, men den ene af de to berørte kommuner fik ikke taletid.\nTrafikstyrelsen (TS) startede med at gøre det klart at de ikke havde drømt om at skulle stå og tale om en bane til Billund, og at de faktisk heller ikke syntes at de burde, underforstået at banen er overflødig.\nDet var måske baggrunden for at styrelsen "havde skiftet mening" om letbaneløsningen, som ellers blev beskrevet som et attraktivt alternativ i TS's rapporten "Forundersøgelse af banebetjening af Billund lufthavn" fra juni 2012.\nTre talere for en jernbane\nTS omtalte i deres præsentation mange fordele ved letbaneløsningen, fx bedre muligheder for lokale stop i både Vejle og Billund samt at flaskehalsen i Grejsdalen kunne undgås.\nTS faktaark nr. 8 (se link øverst til højre) beskriver også tydeligt ulemperne ved en jernbaneløsning.\nAlligevel anbefalede TS en jernbane med begrundelser som en rationel genanvendelse af togsæt (IC4? red.).\nDerefter talte lufthavnsdirektøren, der havde mange gode argumenter for en bane til Billund Lufthavn hvor rejsetallet fortsat stiger. Også han anbefalede en jernbane med argumenter som "hellere en hel jernbane end en halv letbane", men det stod ikke helt klart hvilke faglige begrundelser, der lå bag denne bemærkning.\nEfter kaffepausen talte Billunds borgmester, der havde forventning om "at blive koblet på det overordnede banenet", (hvilket TS tidligere på mødet ikke havde stillet nogen i udsigt). Han anbefalede på byens vegne en jernbaneløsning, men måtte direkte forespurgt fra salen senere erkende, at han ikke havde en byrådsafstemning bag sig i denne sag.\nIngen talere for en letbane\nAf ukendte årsager var der ingen talere fra Vejle Kommune, - eller for en letbaneløsning i det hele taget. Vejle Kommune har ellers i pressen udtalt sig positivt om fordelene ved en letbaneløsning. Den umiddelbare oplevelse på mødet var, at arrangørerne ikke ønskede at give taletid til fordel for en letbaneløsning.\nFlere spørgere fra salen pegede på problematikken i at finansieringen fra staten er gjort forskellig efter valg af system. Letbaner skal betales lokalt med 50% fra kommuner og region. Her blev blot henvist til Trafikministeriet.\nLetbaner.dk's udsendte påpegede svagheden ved kun to tog i timen i al fremtid, hvor en letbane let kan opgraderes til 3-4 tog i timen i myldretid. TS rapportens forsigtige passagerprognose viser, at der vil blive ca. 70 passagerer i gennemsnit på alle tog, alle dage, året rundt. Charterrejser og Legoland vil trække særlig mange ud om sommeren på særlige rejsedage, (hvilket let kan betyde op til 250 rejsende til én afgang allerede fra åbningsåret, red.). TS svarede ikke på dette spørgsmål.\nDen uafhængige Trafikkonsulent, Ole Dupont Kofod udtaler: "Jo mere man går ind i forudsætningerne bag driften af baneforbindelsen til Billund, desto tydeligere fremgår det, at der er mange problemer forbundet med jernbaneløsningen, som skal afhjælpes på forskellig vis med negative tidsmæssige og/eller økonomiske konsekvenser.\nDerimod vil letbanen give et højklasset kollektivt trafiktilbud for rejsende: kortere rejsetid, mere fleksibilitet og bedre adgang til Billunds øvrige faciliteter", slutter konsulenten i et nyt notat om Billundbanen, se link.\nLink til Ole Dupont Kofods analyse:\nLETBANE TIL BILLUND - langt mere fremtidssikker end jernbaneløsningen\nValget står imellem at etablere en jernbane fra Jelling, eller en letbane fra Vejle til Billund. (19.02.14 opd. 27.02.14)\n"Jo mere man går ind i forudsætningerne bag driften af baneforbindelsen til Billund, desto tydeligere fremgår det, at der er mange problemer forbundet med jernbane løsningen".\n/Ole Dupont Kofod\nLETBANE TIL BILLUND (analyse af Ole Dupont Kofod d. 04.04.14)\nFaktaark 8 fra Trafikstyrelsen\nFaktaark 1-8 fra Trafikstyrelsen\nLetbanetog elektrisk kunne køre til Billund 100 km/t, VOSSLOH\nLetbanetog elektrisk kunne køre til Billund 100 km/t, ALSTOM\nLetbanetog diesel kunne køre til Billund 120 km/t, STADLER\nVejle dropper drøm om letbane\nBillund Lufthavn takker nej til letbane\nLetbane frem for jernbane til Billund (Login)


3-stjernede hoteller i Lissabon | Hotelopia\n3-stjernede hoteller i LissabonFra 228kr\nAnbefalede 3-stjernede hoteller i Lissabon\nLissabon by, Lissabon , Rua tomas ribeiro 47 47 - Kort\nDe rejsendes vurdering af TripAdvisor Baseret på 1200 meninger fra rejsende\nDette dejler ige hotel er i Lisboa. Med en beliggenhed indenfor 100 meter fra bymidten giver hotellet nem adgang til alt det, denne destination kan tilbyde. Indenfor 5 meter finder gæsterne transportmidler, der giver dem mulighed for at udforske området. Besøgende finder lufthavnen indenfor en afstand af 4. 5 kilometer. Ferieboligen omfatter 66 hyggelige gæsteværelser. Alle gæster der bor på denne ejendom, kan nyde godt af Wi-Fi forbindelse overalt. America Diamonds har receptionsservice 24 timer i døgnet, så gæsternes behov kan blive opfyldt når som helst, dag eller nat. Dette hotel er designet med omtanke for unge gæsters behov og har værelser med vugger til børn, hvis det anmodes. Kæledyr er ikke tilladt på området. America Diamonds har parkering til gæsternes bekvemmelighed. Det er et øko-venligt hotel. Firmarejsende kan benytte forretningsfaciliteter og services. Der skal muligvis betales for nogle af disse services på America Diamonds.\nLissabon by, Lissabon , Rua ivone silva 18 - Kort\nDe rejsendes vurdering af TripAdvisor Baseret på 576 meninger fra rejsende\nByhotellet ligger i nærheden af Lissabons centrum. I de nærmere omgivelser (ca. 250 m) finder man diverse indkøbs- og underholdningsmuligheder. Der er desuden et busstoppested ca. 100 m fra hotellet og den nærmeste strand ligger ca. 30 km væk.Hotellet åbnede i 1990 og blev komplet renoveret i 2003. Det er på 15 etager og råder over i alt 252 værelser, heraf 248 dobbeltværelser og fire suiter. Til faciliteterne hører en foyer med en døgnåben reception, elevator, safeboks og vekselbørs. På hotellet finder man desuden en bar, 10 konferencerum med plads til mellem 25 og 250 personer, en tv-stue, en café og en klimatiseret à la carte restaurant. Gæsterne har desuden mulighed for at bestille roomservice og vaskeservice, ligesom der også er en offentlig internetadgang på hotellet. Sidst, men ikke mindst, har hotellet en parkeringsplads og en garage.Værelserne har alle eget badeværelse med hårtørrer. Herudover er de indrettet med telefon, satellit-tv, radio, centralvarme, safeboks (mod betaling) og minibar.Hotellet råder over en swimmingpool med pool-/snackbar (afhængig af sæsonen). I Lissabon finder man desuden et væld af sports- og underholdningsmuligheder.Gæsterne kan sammensætte såvel morgenmad som frokost og aftensmad fra hotellets buffet. Frokost og aftensmad kan desuden bestilles à la carte eller som menu.\nLissabon by, Lissabon , Avenida de roma 33 - Kort\nDe rejsendes vurdering af TripAdvisor Baseret på 1840 meninger fra rejsende\nByhotellet ligger på "Avenida de Roma", som er en af Lissabons mest populære indkøbsgader. Lige i nærheden finder man forskellige indkøbsmuligheder og restauranter samt en forbindelse med offentlig transport. Ca. 500 m herfra finder man desuden diverse barer. Til de nærmeste diskoteker er der omkring tre km, mens havet og stranden ligger ca. 30 km væk.iddelklassehotellet er på 10 etager og råder over i alt 263 værelser, heraf fem enkelt- og 258 dobbeltværelser. Til faciliteterne hører desuden en foyer med en døgnåben reception, hotelsafe, vekselbørs, garderobe, elevatorer, forskellige forretninger, frisør, teatersal, konferencerum, Health Club, parkeringsplads og garage. På det gastronomiske område kan hotellet tilbyde sine gæster en bar og en klimatiseret á la carte restaurant. Herudover er der mulighed for at benytte internetadgangen, ligesom man også kan bestille roomservice og vaskeservice samt få hjælp i tilfælde af sygdom.De hyggeligt indrettede værelser har eget badeværelse med hårtørrer samt telefon, satellit-/kabel-tv og internetadgang. Herudover er der også væg-til-væg tæpper, klimaanlæg og safeboks (mod betaling).orgenmaden serveres som buffet. Såvel frokost som aftensmad kan vælges à la carte.\nLissabon by, Lissabon , Rua rodrigues sampaio 172 - Kort\nDe rejsendes vurdering af TripAdvisor Baseret på 431 meninger fra rejsende\nLissabon by, Lissabon , Rua dos douradores 146 - Kort\nLissabon by, Lissabon , Rua aurea 133 - Kort\nDe rejsendes vurdering af TripAdvisor Baseret på 512 meninger fra rejsende\nLissabon by, Lissabon , Rua castilho 41 - Kort\nDette komfortable hotel er i Lisboa. Lokaliteten har 39 indbydende soveværelser. Der er Wi-Fi på hele hotellet. Receptionsskranken er åben hele dagen. Der er ikke børnesenge i Flamingo. Dette hotel accepterer ikke kæledyr.\nLissabon by, Lissabon , Rua braamcamp 10 - Kort\nDe rejsendes vurdering af TripAdvisor Baseret på 1218 meninger fra rejsende\nLissabon by, Lissabon , Rua aurea 100 - Kort\nDette dejlige hotel har beliggenhed i Lisboa. Der er i alt 51 gæsteværelser på stedet. Der er både lednings- og trådløse internetforbindelser til rådighed på stedet. Ejendommen har 24 timers åbent. Hvis rejsende beder om det, kan de få en børneseng i deres gæsteværelse. Det er ikke tilladt at have kæledyr på området.\nLissabon by, Lissabon , Avenida duque de avila 201 - Kort\nKundevurderingaf 69 Muligheder\nDe rejsendes vurdering af TripAdvisor Baseret på 1727 meninger fra rejsende\nHotellet ligger i Lissabons turistområder og har direkte forbindelse til offentlige transportmidler. Lissabons bymidte med de mange indkøbs- og underholdningsmuligheder ligger ca. fem km herfra.Hotellet blev renoveret i 2009 og består af en otteetagers hovedbygning med i alt 70 værelser, heraf 69 dobbeltværelser og en suite. For gæsterne står der desuden en bar, en pub og en klimatiseret restaurant til rådighed. Hertil kommer en offentlig internetadgang. Der tilbydes selvfølgelig også vaskeservice.De tiltalende værelser er udstyret med eget badeværelse, hårtørrer, telefon, internetadgang og safeboks (mod betaling).orgenmaden serveres som buffet.\nHoteller 1 - 10 af 58 Hoteller - Lissabon


Økonomi og fundraising | URK.dk\nTilbage til værktøjskassen\nSom frivillig hos Ungdommens Røde Kors har du mulighed for at indsamle penge til din aktivitet eller event på et hav af måder. Her på siden kan du blive klogere på alt det økonomiske og finde inspiration til, hvordan du fundraiser.\nHar du haft et udlæg? Så er det her, du kan finde en refusionseddel. Udfyld og send den ind, så returnerer vi pengene fluks.\nBrænder du for en sag, en aktivitet eller et lokalområde, og vil du samle penge ind til netop dette? Så kig her for muligheder og inspiration.\nHos Ungdommens Røde Kors har vi en række indsamlingskanaler:\nFå dit eget MobilePay nummer til din indsamling.\nI indsamlingsperioden kan du få et SMS-donationsord, så man donere via SMS.\nDu kan bruge vores kontonummer til din indsamling. Kontornummeret er 4183 0006358500. Husk, at overførslen skal mærkes med navn eller virksomhed\nFacebook Du kan starte din egen indsamling via vores Facebookside. Tryk på 'Fundraising' og følg de simple trin.\nFor MobilePay, SMS-donationsord eller konto nr. skriv til info@urk.dk\nSaml penge ind til din aktivitet\nStart din egen indsamling via vores indsamlingssite. Det er nemt og hurtigt, og du kan følge med i hvor meget, du har samlet ind. Her finder du en guide til at komme i gang:\nGuide til egenindsamling\nOpret din egenindsamling her\nFrivillige i Ungdommens Røde Kors kan søge finansiering til lokale aktiviteter og nye projektidéer hos fonde og puljer.\nLæs guiden og retningslinjerne her\nHer kan du downloade 700 bankoplader. Du kan bruge dem som indslag til private eller til offentlige arrangementer med henblik på at fundraise penge til jeres aktiviteter. Det er helt gratis, og du kan hente dem, så mange gange du vil. Hent dine bankoplader her\nVigtigt: Husk at ansøge Spillemyndigheden, hvis offentligheden er inviteret. Se "Guide til event-fundraising" nedenfor.\nDet er oplagt at holde events, hvis I som frivillig-gruppe vil samle penge ind til Ungdommens Røde Kors eller jeres aktivitet.\nGuide til event-fundraising\nSponsorater og samarbejder med virksomheder\nVi har flere end 800 erhvervspartnere, som støtter Ungdommens Røde Kors. Vi opfordrer vores frivillige og lokalafdelinger til at tage kontakt til det lokale erhvervsliv og dermed fundraise penge eller ting til aktiviteterne.\nHer finder du to guides til at komme i gang:\nGuide til lokale erhvervspartnerskaber\nAmbassadører i Ungdommens Røde Kors\nVi opfordrer vores frivillige til at bruge ambassadører for at sætte fokus på og øge kendskabet til vores mange lokale aktiviteter.\nHar du idéer og forespørgsler, kan du kontakte os på ung@urk.dk\nLæs også guiden til brug af ambassadører


Røldal, freeriderens nordlige paradis.\n17. december 2012 | Skinfo.dk / Jeppe Hansen\nSkisteder i denne artikel: Røldal\nFoto: Kasper Mønsted\nRøldal er en ufattelig lille by i Norge, midt i absolut ingenting! For skiløberen er Røldal et mekka og det er ikke for sjov verdenseliten hvert år mødes til Røldal Freeride konkurrencen.\nDet er lige før himmelbjerget ved Silkeborg kan klare samme antal km pister som Røldal - hele 13 km piste kan det blive til i det Norske skiområde. Sammenlignet med fx 220 km pister i franske Alpe d´Huez er det ikke meget. Men det er ikke det som tæller for de mange skiløbere der hvert år besøger Røldal Skicenter i Norge. Røldal er for freerideren som New York for en ung designstuderende. Et mekka. Røldal er endda så godt at den mægtige Freeride World lagde et stop i området i 2012.\nLifterne bringer dig op i 1280 meter over havets overflade men festen behøver ikke stoppe her. Tager du skind under fødderne er der nemlig genialt meget terræn som kan nåes fra hovedliften. Med kun en halv times hike med skind kan du nå mange af de fede ture der findes i området. Selv finale facet fra den legendariske Røldal Freeride Challenge kan du gå op til uden at du er smadret resten af dagen pga for lang gåtur..\nI 2009 blev Røldal kåret til Norges bedste skisted for freeride. En dal med så stort et potentiale tilsat kæmpe årlige mængder af pudder burde næsten få den pris hvert år..\nRøldal Freeride Challenge.\nI 2001 startede Pelle Gangeskar og Bettina Hansen en freeride konkurrence i Røldals stejle off piste terræn. Dengang anede de ikke at dette var starten på et freeride konkurrence eventyr uden lige. Konkurrencen hedder Røldal Freeride Challenge og foregår som regel sidst i april når forårssneen varmer facet op og laver landingerne under de store klipper der hoppes blødere. Nogen af de bedste konkurrence løbere i verden dyster her om hvem der kan køre den fedeste, hårdeste, stejleste og mest stilrige linie på et udvalgt bjerg. Alt imens 1500 tilskuere kigger på og helikopteren snurrer over hovedet på de frygløse deltagere. Nivauet er højt og nordmændene og svenskerne hopper store klipper selv i dårlig føre. Har du som dansk freerider tanker om at deltage så sørg for at få trænet nogle hårde landinger og noget hurtig skiløb i dårlig sne. Konkurrencen er ikke for tøsedrenge der kun kan hoppe klipper i pudder og kun giver gas når vinden ikke har haft fat i sneen.. Til finalen er der steder på facet som er op imod 55 grader! Det er stejlere end du tror!\nDu kan læse mere om Røldal Freeride Challenge lige her.\nHvis du vælger at ligge et vinter besøg ind i det norske La Grave så er det nok for at køre offpiste. Derfor har du selvfølgelig styr på lavine udstyr, abs/snowpulse rygsæk, brede ski med randonne bindinger og skind. Hvis du ikke gider gå skal du holde dig fra Røldal. Her går man med skind /skiene på ryggen og man hygger sig med det.. Husk termokanden og madpakken.\nDer går færge fra Frederikshavn - Oslo eller Hirtshals - Kristianssand som er relativt hurtige. Kristiansand er at anbefale, færgen giver lidt mere gas og tilbagelægger overfarten på 3 timer og 15 minutter. Når du ankommer er der ca 4,5 time i bil til Røldal. Altså en hyggetur i forhold til en biltur til alperne. Det findes også en bus der går til Røldal men bil må kraftigt anbefales.\nKasper Mønsted, skiinfos trofaste udsendte erfarer at man med fordel kan fylde bilen lidt op med mad hjemmefra. En agurk til 28 kroner er lige på vippen for de fleste danske freeridere.. Du kan med fordel bo på Røldal HytteGrend, her koster hytter ikke meget og kvaliteten er fin. Du skal huske snekæder til turen. Der er som regel masser af sne på vejen op til skisenteret.\nEt andet godt tip man skal huske på inden man besøger Røldal er at tjekke webcams og vejrudsigter. Her ændre forholdene sig lyn hurtigt og sne slår hurtigt over i regn. Store mængder nedbøg kommer ind fra vestlandet, og er der ikke varmt nok falder det som regn. Regn er vi ikke vilde med her på skiinfo.dk\nHvis man gerne vil prøve kræfter med randonne og møde masser af dygtige erfarne skiløbere med samme hobby er Røldal et genialt sted. Som med alle andre resorts i verden er det for skieren selvfølgelig vigtig at der ligger sne og nok af det. Tag aldrig til Røldal uden at tjekke forholdene inden.\nHvis du som opvarming til fx Helly Hansen Freeride DM drømmer om lidt træning er Røldal også smart. Her får du udover tæv masser af inputs fra dygtige konkurrence løbere der virkelig kan give den gas.\nVi på skiinfo vil gerne give de varmeste anbefalinger til det Røldal, det er bare om at få skruet nogle rando bindinger på dine ski og komme afsted.\nTak til Kasper Mønsted, Steffen Rasmussen, Karsten Klausen og fætteren for billeder.


Nye digitale værktøjer udvikles til brystkræftpatienter - Patientforeningen Dansk Brystkræft Organisation - DBO Nye digitale værktøjer udvikles til brystkræftpatienter - Patientforeningen Dansk Brystkræft Organisation - DBO\nNye digitale værktøjer udvikles til brystkræftpatienter\n13. november 2017 Britt Nørbak\nSom en del af Kræftplan IV er der igangsat udvikling af beslutningsstøtteværktøjer til understøttelse af fælles beslutningstagning mellem patienter og sundhedsprofessionelle. Kræftpatienter kan inden for den nærmeste fremtid bruge de såkaldte beslutningsstøtteværktøjer, når der er mere end én behandlingsmulighed, eller når mulighederne har fordele og ulemper, der kan værdsættes forskelligt fra patient til patient.\nBeslutningsstøtteværktøjer er konkrete værktøjer, der anvendes til at understøtte mødet mellem patienten og sundhedsvæsenet. De bidrager til, at patienter bedst muligt indgår i beslutninger om egen behandling, baseret på patienternes individuelle værdier og præferencer.\nFormålet med fælles beslutningstagning er, at patienter og eventuelt pårørende får mulighed for at reflektere over, hvad der er vigtigt for dem, og hvordan et behandlingsvalg passer sammen med deres værdier og ønsker for livet. Målet er, at disse præferencer er med til at forme beslutningen, når parterne sammen vælger behandling.\nVærktøjerne omhandler bryst-, lunge- og endetarmskræft, og de forventes lanceret i foråret 2018, hvorefter regionerne vil stå for en national udrulning af værktøjerne frem til 2020. DBO er med i udviklingsarbejdet, når det gælder værktøjer til de brystkræftramte. Det er det digitale sundhedsbureau Daman, der skal udvikle værktøjerne, og det foregår i fællesskab med repræsentanter fra Patientforeningen Dansk Brystkræft Organisation, Patientforeningen Lungekræft og Tarmkræftforeningen og førende sundhedsprofessionelle inden for de givne kræftområder.


Bocentret | tilbudsportalen.dk\nOm os - Bocentret\nAfdelingen er en del af Bytoften Bo- og Aktivitetscenter\nKontaktoplysninger for Bytoften Bo- og Aktivitetscenter\nAndre afdelinger under Bytoften Bo- og Aktivitetscenter\nMålgruppen er borgere med erhvervet eller medfødt hjerneskade eller en neurologisk lidelse, der medfører fysisk funktionsnedsættelse og behov for individualiseret hjælp og støtte i hverdagen. Ved indskrivning er borgeren over 18 år og under 85 år.\nAfdelingen er et længerevarende botilbud efter Servicelovens §§ 83 og 85 for personer med betydelig og varigt funktionsevnetab som følge af for eksempel sclerose, cerebral parese og kranietraumer. Alder ved indflytning er 18-60 år. Tilbuddet fungerer således som beboerens hjem igennem mange år.\nPraktisk hjælp (§ 83) 512,96 kr.\nPersonlig hjælp og pleje (§ 83) 824,4 kr.\nSocialpædagogisk støtte (§ 85) 366,4 kr.\nVedligeholdelsestræning (fx § 86, stk. 2 §§ 85, 86, 102) 381,24 kr.\nTakst i alt 2.085 kr.\nTakst i alt fratrukket refusion for indirekte moms 2.085 kr.\nMånedlig husleje 8.528 kr.\nBeboerindskud og andre engangsudgifter 29.000 kr.\n30,96 borgerrettede timer pr. plads pr. uge\nSpecialpædagogisk arbejde og omsorg 105,4\nSocial- og sundhedsarbejde - assistenter 352,68\nFysio- eller ergoterapeut arbejde 130,56\nSocial- og sundhedsarbejde - medhjælpere 27,87\nMålet tager altid udgangspunkt i den enkelte beboers livsverden og selvforståelse\nMålene skal fremme borgerens oplevelse af medejerskab og processens succes\no\tSker som en integreret proces teamsamarbejdet\no\tSkal sikre at der arbejdes mod samme mål\no\tSkal tydeliggøre årsagen til teamets faglige indsatser\no\tSkal sikre at vigtige handlinger ikke overses\nKoncepter: Vi arbejder efter kendte neurorehabiliteringskoncepter. Vi fortsætter den terapi der er igangsat under hospitalsindlæggelse suppleret med botræning og færdigheder til det liv der skal leves efter erhvervelse af hjerneskaden.\nDet faglige basis fundament for genoptræning er:\nGuidet Taktil Interaktions Terapi (Ad modum Affolter)\nFysioterapeuter med kurser i test og målemetoder. Ergoterapeuter kalibreret brug af AMPS og ESI\n10 meter gangtest\nGuidet Taktil Interaktions Terapi\nDer har været fokus på dokumentation. November 2019 overgik vi til dokumentation via Cura Social. Der har dels været fokus på den sygeplejefaglige dokumentation, hvor alle medarbejdere har deltaget i kursusvirksomhed, og der er opnået adgang til Cura Omsorgs dokumentation af helhedsvurdering og helbredstilstande. Der har dels været fokus og undervisning i dokumentation af de 12 sygeplejefaglige problemområder, dels medicinhåndtering. Der har yderligere været arbejdet målrettet med dokumentation og udarbejdelse af status via delmål opstillet ud fra bestillingens indsatsformål og indsatsmål. Der har været fokus på tilbuddet om seksualvejledning. De to medarbejdere, der i 2019 startede deres diplomuddannelse, har færdiggjort den. Der er udarbejdet revideret seksualpolitik, og der arbejdes videre med implementeringen i samarbejde med Bytoftens seksualvejledningsgruppe. Der arbejdes videre med KRAP. 18 medarbejdere er påbegyndt 8 dages KRAP kursus i 2020 og afslutter i foråret 2021. Der har været fokus på beboernes søvnmønster og den afsmittende virkning på deres hverdag. 20 medarbejdere har deltaget i søvnkursus og efterfølgende implementeret tiltag med tilpasninger for at forbedre såvel den vågne tid som søvnen. Den specialfaglige udvikling har været præget af corona situationen. Alle arrangerede og tilmeldte kurser er udsat til efteråret 2021 eller til 2022.\nDer er fokus på bedste praksis i neurofaglighed, opnået såvel i form af indsigt i neurofysiologi/neuropsykologi/neuropædagogik som i forebyggelse af konflikter og forråelse. Der arrangeres både interne tværfaglige og monofaglige kurser. Der er fokus på forebyggelsen af forråelse. 2 medarbejdere (med KRAP uddannelse, diplommodul i konflikthåndtering og systemisk narrativ supervision) underviser hele medarbejdergruppen på to planlagte temadage. Efterfølgende bliver det en del af Bytoftens 5 dages introduktionsprogram, så alle nye medarbejdere får undervisning i emnet. Vidensoptimering: •\t3 dages kursus i sanseintegration for 25 medarbejdere. •\tUddannelse for ergoterapeuter og udvalgte nøglemedarbejdere i ASP. •\t8 dages KRAP. Yderligere 5 medarbejdere starter foråret 2021 og færdiggør foråret 2022. •\t2 dages kursus i dobbeltdiagnoser (hjerneskade, misbrug, psykiatri) for 36 medarbejdere. •\tNeurofysiologi og anatomi ved Peter Thybo Forebyggelse: •\tKursus i neurokonflikthåndtering med oplæg inden for LA2 og FIT (udskudt til 2022). •\t3 medarbejdere uddannes som LA2 instruktører. •\tIntern undervisning i forråelse af alle medarbejdere På det specialiserede område uddannes medarbejdere i GTIT, neurodynamik, dysfagi/vitalstimulering, bobath, AMPS. Velfærdsteknologi: Der er lejet en robot, der kan lave tilpassede passive og aktive ben øvelser. Der vil være fokus på analyse og effekt af metoden. Den vil ligge til grund for 4 fysioterapeutstuderendes bachelorprojekt. Vitalstimulering, der indkøbes udstyr og uddannes medarbejdere, så vitalstimulering kan supplere dysfagi rehabiliteringen. Der arbejdes videre med korrekt medicinhåndtering for alle faggrupper. Der arrangeres intern undervisning af farmaceut med 4 undervisningsgange for den plejefaglige gruppe og 1 undervisningsgang for de øvrige tværfaglige grupper. Den sygeplejefaglige koordinator deltager yder sparring til samtlige personalemøder for at sikre korrekt medicinhåndtering og dokumentation. Der arbejdes videre med kvalificering af dokumentation. Hele medarbejdergruppen undervises i foråret i førstehjælp samt brugen af hjertestarter. De undervises af en medarbejder, der er uddannet sygeplejerske.\nDer arbejdes videre med implementeringen af forrige års tiltag.\nSocialtilsyn Midt vurderer, at Bytoften Bo-og Aktivitetscenter lever op til kravene jf. § 6 i lov om Socialtilsyn. Bytoften Bo-og Aktivitetscenter er godkendt til at modtage 50 borgere jfr. servicelovens § 104 i Aktivitetscentret, 6 borgere jfr. § 107 i Bo- og Genoptræning, 22 borgere jfr. ABL § 105 stk. 2 i Bocentret. 15 borgere jfr. ABL § 105 i Bofælleskabet og 8 borgere jfr. ABL § 105 i Satellitten. Målgruppen er borgere med fysiske handicap og/eller erhvervet hjerneskade i alderen fra 18-85 år. Socialtilsyn Midt vurderer, at Bytoften Bo-og Aktivitetscenters målgruppe er klart beskrevet, og der arbejdes med faglige tilgange og metoder, der understøtter tilbuddets målsætning og fører til positive resultater for borgerne. Ligeledes vurderes der at tilbuddet aktivt samarbejder med eksterne aktører. Socialtilsyn Midt vurderer, at den tværfaglige medarbejdergruppe har relevante kompetencer. Socialtilsyn Midt vurderer, at Bytoften støtter borgerne i at udnytte deres fulde potentiale i forhold til uddannelse og beskæftigelse samt udvikling af borgernes sociale kompetencer og selvstændighed. Socialtilsyn Midt vurderer, at Bytoften understøtter borgernes sundhed og trivsel, herunder borgernes medinddragelse og indflydelse på eget liv og hverdagen i tilbuddet, gennem det daglige pædagogiske arbejde, i det omfang det er muligt. Socialtilsyn Midt vurderer, at Bytoften har en hensigtsmæssig organisering, der understøtter ledelsens strategi for udviklingen af tilbuddet . Der er fokus på at vedligeholde og udvikle medarbejdernes kompetencer. Socialtilsyn Midt vurderer, at personalegennemstrømningen er høj, og sygefraværet er lidt forhøjet. Socialtilsyn Midt vurderer, at medarbejderne besidder relevante kompetencer i forhold til målgruppens behov og tilbuddets metoder.Socialtilsyn Midt vurderer, at de fysiske rammer er velegnede til at sætte rammen for den indsats, som finder sted for borgerne i tilbuddet. De fysiske rammer, både inde og ude, tilgodeser borgernes behov, interesser og rettigheder i forhold til at sikre trivsel, ret til privatliv og muligheden for at opretholde sociale netværk. Socialtilsynet vurderer, at tilbuddets økonomi er bæredygtig og delvis gennemsigtig samt at forholdet mellem prisen og den socialfaglige kvalitet er rimeligt. Socialtilsynet konkluderer, at tilbuddets økonomi understøtter en stabil anbringelse af borgere. Socialtilsynet har i den samlede vurdering af tilbuddets kvalitet fundet anledning til at opstille følgende opmærksomhedspunkt: Socialtilsynet henstiller til at tilbuddet sikrer at ledelse og medarbejdere har opdateret viden om magtanvendelsesområdet.\nSocialtilsyn Midt vurderer, at tilbuddet støtter borgerne i at udnytte deres fulde potentiale i forhold til uddannelse og beskæftigelse. Dette sker gennem de opsatte mål og opfølgning på disse samt ved et tæt samarbejde med borgernes beskæftigelses- og skoletilbud.\nSocialtilsyn Midt vurderer, at Bytoften gennem sin indsats understøtter, at borgerne indgår i sociale relationer, og at borgerne, set i forhold til at borgerne har en betydelig nedsat funktionsevne, vedligeholder eller udvikler selvstændighed i overensstemmelse med borgerens egne ønsker og behov.\nSocialtilsynet vurderer, at tilbuddets beskrivelser af borgernes delmål indeholder mål for borgernes udvikling af sociale kompetencer til at indgå i sociale relationer og selvstændighed.\nSocialtilsynet vurderer, at borgerne individuelt, i de omfang de formår, deltager i aktiviteter udenfor tilbuddet og de fælles aktiviteter som tilbuddet arrangerer.\nSocialtilsyn Midt vurderer, at Bytoften Bo- og Aktivitetscenter arbejder med afsæt i en tydelig målgruppebeskrivelse.Målgruppen er borgere fra 18 til 85 år med fysiske handicap og/eller erhvervet hjerneskade.Det er socialtilsynets vurdering, at tilbuddet arbejder struktureret med indsatser overfor borgerne i henhold til de individuelle planer, som er baseret på de kommunale § 141 handleplaner. Det vurderes, at der generelt kan redegøres for tilbuddets metoder og faglige tilgange.Socialtilsyn Midt vurderer, at tilbuddet via de anvendte tilgange og metoder samt i kraft af et aktivt samarbejde med eksterne aktører opnår positive resultater.Det er socialtilsynets vurdering, at tilbuddets faglige afsæt er relevant for målgruppen, og understøtter positive resultater for borgerne\nSocialtilsyn Midt vurderer, at Bo og aktivitetscenteret har en hensigtsmæssig organisering og en kompetent ledelse, der driver tilbuddet fagligt og økonomisk forsvarligt. Samtidig sætter ledelsen rammerne for tilbuddets strategiske udvikling og varetager den daglige drift.\nSocialtilsyn Midt vurderer, at ledelse og medarbejdere har mulighed for faglig sparring, både på daglig basis, samt planlagt, samt at borgerne som hovedregel har mulighed for kontakt til medarbejdere med relevante kompetencer. Tilbuddet har dog udfordringer med høj personalegennemstrømning og et højt vikarforbrug.\nSocialtilsynet vurderer, at medarbejderne besidder relevante faglige, relationelle og personlige kompetencer i forhold til målsætningen og målgruppen, tilbuddets metoder og borgernes aktuelle behov.\nSocialtilsynet vurderer at tilbuddet har et strategisk fokus på at sikre de nødvendige kompetencer på kort og langt sigt, samt ved behov kan inddrage specialistkompetencer.\nSocialtilsynet vurderer at medarbejderne generelt møder borgerne med respekt for deres behov og forudsætninger.\nBudgettet for 2021 viser et underskud på 1,4 % af omsætningen ud fra en belægning på 100 %.\nDen delvis økonomiske gennemsigtighed understøttes af 2 væsentlige forhold i budgettet:\nDer er store uafklarede budgetafvigelser. Der er derved ikke fuld gennemsigtighed.\nBudgettet hænger umiddelbart sammen med tilbuddets øvrige indberetninger på Tilbudsportalen.\nEn omsætningsstigning på 5,4 % som følge af takststigning, særlig på ABL-pladserne på Bo-centret Bytoften. Dette modsvares af en omkostningsstigning på 6,8 %\nEn omsætning på ca. 45,6 mio. kr.\nEt underskud på ca. 634 kr.\nIndregnet overskud fra tidligere år på 623 tkr.\nAt ca. 61,6 % af omkostningerne anvendes på borgerrettet personale og borgerrelaterede aktiviteter.\nEn omsætning 6 % lavere end forventet for 2020.\nAt tilbuddets øvrige omkostninger, der dækker administrations- og borgerrettede omkostninger mv., er 46 % lavere end forventet, svarende til 3,0 mio.kr. lavere end forventet.\nEt faktisk underskud på ca. 6 % af omsætningen mod forventet resultat på 0 % af omsætningen.\nSocialtilsyn Midt vurderer, at tilbuddets fysiske rammer og faciliteter understøtter og imødekommer borgernes særlige behov, og sikrer borgernes trivsel i de fysiske rammer.\nSocialtilsyn Midt vurderer, at de fysiske rammer afspejler at det er borgernes hjem.\nSocialtilsynet vurderer, at Bytoften Bo- og Aktivitetscenter som udgangspunkt understøtter borgernes selv- og medbestemmelse samt sikrer borgernes indflydelse på eget liv og hverdagen i tilbuddet i overensstemmelse med borgernes egne ønsker og behov.\nSocialtilsynet vurderer, at borgerne bliver hørt, respekteret og anerkendt.\nSocialtilsynet vurderer, at Bytoften Bo og Aktivitetscenter understøtter borgernes fysiske og mentale sundhed og trivsel.Socialtilsyn Midt vurderer, at tilbuddets viden og kompetencer indenfor neuropædagogik, samt tilbuddets tilgange og metoder er med til at sikre borgernes fysiske og mentale sundhed. Der er i tilbuddet stort fokus på, at borgerne har adgang til relevante sundhedsydelser, og der er løbende opmærksomhed på borgernes fysiologiske tilstand.\nSocialtilsyn Midt vurderer, at borgerne generelt trives i tilbuddet.\nSocialtilsynet vurderer, at tilbuddets pædagogiske indsats understøtter, at magtanvendelser samt vold eller overgreb så vidt muligt undgås gennem risikovurderinger, personaleskift, en konfliktnedtrappende tilgang samt anvendelse af neuropædagogiske, low arousal og anerkendende tilgange.\nSocialtilsyn Midt vurderer, at Bytoften Bo- og Aktivitetscenter kan håndtere eventuelle magtanvendelser, og at der på baggrund af disse vil ske analyse, refleksion og bearbejdning med henblik på egen læring og eventuelt alternative socialfaglige tiltag, som vil kunne forebygge magtanvendelser.\nTilsyn 2020-10-29 - Godkendt\nSocialtilsyn Midt vurderer, at Bo-og aktivitetscenter Bytoftens lever op til kravene jf. § 6 i lov om Socialtilsyn. Bytoften bo-og aktivitetscenter er godkendt til at modtage 50 borgere jfr. servicelovens § 104 i Aktivitetscentret, 6 borgere jfr. § 107 i Bo- og Genoptræning, 22 borgere jfr. ABL § 105 stk. 2 i Bocentret Bytoften. 15 borgere jfr. ABL § 105 i Bofælleskabet og 8 borgere jfr. ABL § 105 i Satelitten. Målgruppen er borgere, med fysiske handicap og/eller erhvervet hjerneskade i alderen fra 18-85 år. Socialtilsyn Midt vurderer, at Bo-og aktivitetscenter Bytoftens målgruppe er klart beskrevet, og der arbejdes med faglige tilgange og metoder, der understøtter tilbuddets målsætning og fører til positive resultater for borgerne. Ligeledes vurderes der at tilbuddet aktivt samarbejder med eksterne aktører. Socialtilsyn Midt vurderer, at medarbejdergruppen besidder relevante kompetencer og er tværfagligt sammensat. Fordelingen mellem faggrupperne på de enkelte afdelinger er forskellig, men relevant vægtet i forhold til borgernes behov og det fokus der er på de enkelte afdelinger. Socialtilsyn Midt vurderer, at Bytoften støtter borgerne i at udnytte deres fulde potentiale i forhold til uddannelse og beskæftigelse samt deres sociale kompetencer og udvikling af selvstændighed. Socialtilsyn Midt vurderer, at Bytoften understøtter beboernes sundhed og trivsel herunder borgernes medinddragelse og indflydelse på eget liv og hverdagen i tilbuddet, gennem det daglige pædagogiske arbejde, i det omfang det er muligt. Socialtilsyn Midt vurderer, at Bytoften har en hensigtsmæssig organisering, der understøtter ledelsens strategi for udviklingen af tilbuddet . Der er fokus på medarbejdernes kompetencer, og vedligeholdelsen og udvikling af disse. Socialtilsyn Midt vurderer, at personalegennemstrømningen samt sygefraværet er lavt. Socialtilsyn Midt vurderer, at medarbejderne besidder relevante kompetencer i forhold til målgruppens behov og tilbuddets metoder.Socialtilsyn Midt vurderer, at de fysiske rammer er velegnede til at sætte rammen for den indsats som finder sted for borgerne i tilbuddet. De fysiske rammer, både inde og ude, tilgodeser borgernes behov, interesser og rettigheder i forhold til at sikre trivsel, ret til privat liv og muligheden for at opretholde sociale netværk. Socialtilsyn Midt vurderer, at der vil være sammenhæng mellem taksten og den forventede socialfaglige kvalitet og at budgettet er gennemsigtigt og realistisk. Socialtilsynet vurderer endvidere, at Bytoften Bo- og Aktivitetscenters budget vil kunne understøtte en stabil økonomi i tilbuddet fremadrettet, hvis dette efterleves.\nSocialtilsyn Midt vurderer, at Bytoften Bo og Aktivitetscenter arbejder med afsæt i en tydelig målgruppebeskrivelse på de 5 afdelinger.Målgruppen er borgere fra 18-85 år med fysiske handicap og/eller erhvervet hjerneskade.Det er tillige socialtilsynets vurdering, at tilbuddet arbejder struktureret med indsatser overfor borgerne i henhold til de individuelle planer, baseret bl.a. på de kommunale § 141 handleplaner. Det vurderes, at der generelt kan redegøres for tilbuddets metoder og faglige tilgange.Socialtilsyn Midt vurderer, at tilbuddet, via de anvendte tilgange og metoder, samt i kraft af et aktivt samarbejde med eksterne aktører opnår positive resultater.Det er socialtilsynets vurdering, at tilbuddets faglige afsæt er relevant for målgruppen, og understøtter positive resultater for borgerne\nSocialtilsyn Midt vurderer, at Bo og aktivitetscenteret har en hensigtsmæssig organisering og en kompetent ledelse, der driver tilbuddet fagligt og økonomisk forsvarligt.\nSocialtilsyn Midt vurderer, at ledelse og medarbejdere har mulighed for faglig sparring, både på daglig basis, samt planlagt, samt at borgerne har mulighed for kontakt til medarbejdere med relevante kompetencer.\nSocialtilsyn Midt vurderer personalegennemstrømningen og sygefraværet er lavt.\nSocialtilsynet vurderer, at medarbejderne besidder relevante kompetencer i forhold til målgruppens behov og tilbuddets metoder. Medarbejdergruppen kan redegøre for tilbuddets metoder og beskriver hvordan der arbejdes med disse.\nSocialtilsyn Midt vurderer, at medarbejdergruppen er tværfagligt sammensat og fordelingen mellem faggrupperne på de enkelte afdelinger er forskellig, men relevant vægtet i forhold til borgernes behov og det fokus der er på de enkelte afdelinger.\nSocialtilsyn Midt vurderer, at der vil være sammenhæng mellem taksten og den forventede socialfaglige kvalitet og at budgettet er gennemsigtigt og realistisk. Socialtilsynet vurderer endvidere, at Bytoften Bo- og Aktivitetscenters budget vil kunne understøtte en stabil økonomi i tilbuddet fremadrettet, hvis dette efterleves.\nSocialtilsyn Midt har lagt 3 væsentlige forhold til grund for vurderingen:\nTilbuddets økonomiske kompetencer vurderes betryggende\nBudgettet for første driftsår viser et overskud på 0 % af omsætningen ud fra en belægning på 100 %\nTilbuddets første budget forventes at kunne understøtte økonomisk bæredygtighed fremadrettet\nDen økonomiske ramme i budgettet giver grundlag for den fornødne kvalitet i tilbuddet\nDet hænger sammen med tilbuddets øvrige indberetninger på Tilbudsportalen\nDet afspejler tilbuddets oplysninger i forbindelse med godkendelsen\nBytoften Bo- og Aktivitetscenter forventer det første år\nEn omsætning på ca. 43,3 millioner kroner\nEt overskud på ca. 0 kr\nAt ca. 60,8 % af omkostningerne anvendes på borgerrettet personale og borgerrelaterede aktiviteter.\nSocialtilsynet vurderer, at Bytoften Bo og aktivitetscenter understøtter borgernes selv- og medbestemmelse og sikre borgernes indflydelse på eget liv og hverdagen i tilbuddet i overensstemmelse med borgernes egne ønsker og behov.\nSocialtilsynet vurderer, at tilbuddets pædagogiske indsats understøtter, at magtanvendelser samt vold eller overgreb så vidt muligt undgås, gennem risikovurderinger, personaleskift, en konfliktnedtrappende tilgang samt anvendelse af neuropædagogiske, low arousal og anerkendende tilgange.\nSocialtilsyn Midt vurderer, at Bytoften Bo- og Aktivitetscenter kan håndtere eventuelle magtanvendelser og at disse altid vil være genstand for analyse, refleksion og bearbejdning med henblik på egen læring og eventuelt alternative socialfaglige tiltag, som vil kunne forebygge magtanvendelser.\nSocialtilsyn Midt vurderer, jævnfør lov om socialtilsyn § 5, at Bytoften Bo- og Aktivitetscenter kan godkendes som generelt egnet socialt tilbud. Socialtilsynet godkender tilbuddet efter almen boliglovens § 105, stk. 2, lov om social service § 107 (midlertidigt botilbud) og lov om social service § 104 (samværs- og aktivitetstilbud). Målgruppen er borgere over 18 år som alle har en medfødt, en erhvervet hjerneskade [en erhvervet hjerneskade er opstået 28 dage efter fødslen eller senere] eller anden neurologisk lidelse som primær indskrivelsesårsag. Dertil kommer, at flere kan have samtidige udfordringer i form af funktionsnedsættelser på krops-, aktivitets- og deltageniveau. Bytoften Bo- og Aktivitetscenter vil være opdelt i 5 afdelinger: 15 pladser i Bofællesskabet 22 pladser i Bocenteret 06 pladser i Bo og genoptræning 08 pladser i Satellitten 50 pladser i Aktivitetscenteret Baggrunden for Socialtilsyn Midts vurdering er, at Bytoften Bo- og Aktivitetscenter gennem interview, fremsendt materiale og fremvisning af fysiske rammer har sandsynliggjort, at tilbuddet kan opfylde Kvalitetsmodellens temaer, kriterier og indikatorer, jævnfør lov om socialtilsyn § 6. Socialtilsyn Midt vurderer, at Bytoften Bo- og Aktivitetscenter har en klart beskrevet og defineret målgruppe og at tilbuddet har valgt tilgange og metoder, som modsvarer og understøtter borgerne i målgruppens udfordringer og behov. Socialtilsynet vurderer, at tilbuddet, med så stor medinddragelse og involvering af borgerne som muligt, vil arbejde for sin målsætning om: "at den enkelte borger bliver aktiv og deltagende i sit fremtidige liv ud fra de ressourcer og ønsker den enkelte har". Socialtilsynet vurderer, at borgerne vil blive mødt anerkendende, respekt- og omsorgsfuldt. Det er Socialtilsyn Midts vurdering, at Bytoften Bo- og Aktivitetscenter vil arbejde struktureret og systematisk med indsatsmål - opstilling, dokumentation og opfølgning - med henblik på trivsel og positive resultater for den enkelte borger. Det betyder, at tilbuddet støtter borgerne i at udnytte deres fulde potentiale i forhold til uddannelse og beskæftigelse, samt deres sociale kompetencer og udvikling af selvstændighed. Herunder at tilbuddet kan tilbyde fysioterapeutisk træning og behandling. Socialtilsyn Midt vurderer, at Bytoften Bo- og Aktivitetscenter vil understøtte borgernes sundhed og trivsel, herunder medinddragelse på eget liv, men også på hverdagen i tilbuddet. Dette vil ske gennem en individuel dialog, ved beboermøder eller i kraft af beboerråd. Socialtilsynet vurderer også, at tilbuddet, som en del af borgernes trivsel, målrettet vil arbejde forebyggende for, at overgreb, vold og trusler ikke finder sted og at magtanvendelser i videst muligt omfang undgås. Socialtilsyn Midt vurderer, at medarbejdergruppen, som hovedsageligt er virksomhedsoverdraget fra den tidligere selvejende institution, vil være tværfagligt sammensat og besidde relevante kompetencer. Fordelingen af faggrupper på den enkelte afdeling vil relevant afspejle borgernes behov og afdelingens særlige fokus. Socialtilsynet vurderer også, at tilbuddet vil samarbejde med relevante eksterne aktører, som kan være medvirkende til, at der er mulighed for at de opstillede mål for den enkelte borger nås. Herudover vurderer Socialtilsyn Midt, at Bytoften Bo- og Aktivitetscenter gennem sin politikker, procedurer og instrukser: "Beskrivelse af daglig praksis", har udarbejdet et fundament, som alle medarbejdere kan relatere til og stå på mål for. Socialtilsynet har i sin vurdering vægtet, at materiale generelt er dateret og angiver tidspunkt for opfølgning og at det eksempelvis fremgår, at nyeste lovgivning på magtanvendelsesområdet er indarbejdet. Det er også Socialtilsyn Midts vurdering, at Bytoften Bo- og Aktivitetscenter vil have en ledelsesmæssig tydelig organisering, der vil understøtte den socialfaglige opgave, en sikker drift og strategi for tilbuddets udvikling, herunder medarbejdernes kontinuerlige kompetenceudvikling. Ledelsen har hver for sig og samlet kompetencer og erfaring, såvel i forhold til målgruppen som drifts- og personaleledelse. Socialtilsynet vurderer også, at ledelsen vil have en tydelig rolle- og ansvarsfordeling. Endvidere vurderer Socialtilsyn Midt, at Bytoftens Bo- og Aktivitetscenters fysiske rammer, såvel inde som ude, vil være velegnet, tilpasset og sætte rammen for den indsats som vil finde sted for borgerne i tilbuddet. De fysiske rammer vil give borgerne mulighed for socialt fællesskab, i større eller mindre grupper, inde som ude, men også give mulighed for at kunne trække sig privat og ugenert. Borgerne vil have rig mulighed for at besøge og have besøg af familie og andet netværk. Tilbuddet kan i et omfang tilbyde gæsteværelser for overnattende gæster. Afslutningsvis vurderer Socialtilsyn Midt, at der vil være sammenhæng mellem Bytoften Bo- og Aktivitetscenters takst og den forventede socialfaglige kvalitet og at budgettet er gennemsigtigt og realistisk. Socialtilsynet vurderer endvidere, at tilbuddets budget vil kunne understøtte en stabil økonomi i tilbuddet fremadrettet.\nSocialtilsyn Midt vurderer, at Bytoften Bo- og Aktivitetscenter vil have fokus på, at borgernes inkludering i samfundslivet, herunder uddannelse eller beskæftigelse er et centralt element i et alsidigt og meningsfuldt liv. Under hensyntagen til den enkelte borgers ønsker, behov og forudsætninger vil tilbuddet opstille indsatsmål af motiverende, klargørende eller konkret karakter, som vil kunne understøtte borgernes tilknytning til uddannelse, beskæftigelse eller alternativt et samværs- og aktivitetstilbud.\nDet er Socialtilsyn Midts vurdering, at Bytoften Bo- og Aktivitetstilbud dels vil tage udgangspunkt i visiterende kommunes bestilling, dels den enkelte borgers ønsker og behov, men også en analyse og vurdering af ressourcer og funktionsniveau i forbindelse med udarbejdelse af en individuel og operationel indsatsplan, som indeholder mål med henblik på udvikling eller vedligeholdelse. Socialtilsynet vurderer tillige, at tilbuddet vil have en systematik, hvor dokumentation, analyse og refleksioner heraf i kontaktteamet og dialog med borgeren vil danne baggrund for opfølgning og justeringer i indsatsen.\nHerudover er det Socialtilsyn Midts vurdering, at Bytoften Bo- og Aktivitetscenter vil understøtte borgernes tilknytning til eksterne uddannelses-, beskæftigelses- eller samvær- og aktivitetstilbud, samtidig med tilbuddet internt tilbyder mulighed for tilknytning til et samværs- og aktivitetstilbud, som kan trække på det samlede tilbuds viden og kompetencer i forhold til målgruppen.\nEndelig er det Socialtilsyn Midts vurdering at Bytoften Bo- og Aktivitetstilbuds borgere mestendels vil være tilknyttet er relevant uddannelses-, beskæftigelses- eller samvær- og aktivitetstilbud og at der i modsat fald vil blive arbejdet hen imod dette.\nDet er Socialtilsyn Midts vurdering, at Bytoften Bo- og Aktivitetscenter også i dette tema vil have fokus på borgernes inkludering i samfundslivet og at selvstændighed og relationer er et centralt element i et alsidigt og meningsfuldt liv. Under hensyntagen til den enkelte borgers ønsker, behov og forudsætninger vil tilbuddet opstille indsatsmål af motiverende, klargørende eller konkret karakter, som vil kunne understøtte borgernes mulighed for at deltage i og have et socialt liv, herunder deltagelse i aktiviteter, arrangementer og socialt samvær. Socialtilsynet vurderer, at tilbuddet tillige vil være borgerne behjælpelige med at søge relevante hjælpeforanstaltninger som Flextaxa og/eller ledsagerordning.\nSocialtilsyn Midt vurderer også, at Bytoften Bo- og Aktivitetscenter internt vil understøtte, at borgerne kan deltage i og opnå sociale relationer, herunder opstille indsatsmål som kan træne den enkeltes sociale kompetencer. Socialtilsynet vurderer også, at tilbuddet vil være borgerne behjælpelig med at bevare kontakt til familie og netværk. Det indgår i tilsynets vurdering, at tilbuddet vil afholde arrangementer, hvor både familie, netværk men også naboer vil kunne deltage.\nDet er Socialtilsyn Midts vurdering, at Bytoften Bo- og Aktivitetscenter vil have et tydeligt formål med sin indsats overfor målgruppen: "at skabe sammenhæng og mening i borgernes liv" og "at borgeren skal være mest mulig herre i eget liv og have mulighed for at benytte egne ressourcer", som tilbuddet beskriver det på sin hjemmeside. Det er socialtilsynets vurdering, at tilbuddet vil udarbejde individuelle og operationelle indsatsmål, så der skabes konsensus mellem visiterende kommunes bestilling, borgerens ønsker og behov og det faglige grundlag, blandt andet fremkommet via en intern udredning eksempelvis af fysisk formåen og kognitiv forståelse, med bedst mulig trivsel, udvikling og læring for borgeren for øje.\nSocialtilsyn Midt vurderer, at Bytoften Bo- og Aktivitetscenter derfor har valgt en række specialiserede, men også tværfaglige tilgange og metoder, som kan supplere hinanden i en helhedsorienteret praksis. Socialtilsynet vurderer, at de specifikt valgte tilgange og metoder hver især og samlet bidrager til opnåelse af de opstillede indsatsmål.\nDet er også Socialtilsyn Midts vurdering, at Bytoften Bo- og Aktivitetscenter vil samarbejde aktivt med de relevante eksterne aktører som kan bidrage til eller understøtte, at borgerne opnår trivsel, udvikling og læring. I komplekse sager vil tilbuddet benytte VISO (Den nationale videns- og specialrådgivningsorganisation).\nEndelig er det Socialtilsyn Midts vurdering, at Bytoften Bo- og Aktivitetscenter vil gøre brug af en systematisk og struktureret resultatdokumentation. En dokumentation som dels vil være genstand for analyse og refleksion mod en forbedring af indsatsen overfor den enkelte borger, dels vil sandsynliggøre, at den leverede indsats opnår en forventet og positiv effekt.\nSocialtilsyn Midt vurderer, at Bytoften Bo- og Aktivitetscenter vil være tydeligt organiseret i forhold til roller og kompetencer. Det er vurderingen, at der vil være en naturlig sammenhæng mellem myndighed og drift, da begge er forankret i Herning Kommune, der vil kunne påse den strategiske udvikling, økonomiske-, faglige- og daglige drift.\nDet er også Socialtilsyn Midts vurdering, at Bytoften Bo- og Aktivitetscenters ledelse, hver for sig og samlet, har de nødvendige socialfaglige- og ledelsesmæssige kompetencer, der vil kunne understøtte en stabil, sikker drift for målgruppens bedste.\nSocialtilsyn Midt vurderer, at medarbejdere og ledelse vil have mulighed for faglig sparring og supervision, såvel akut, på daglig basis eller planlagt, varetaget af henholdsvis kollegaer, ledelse som interne og eksterne supervisere.\nHerudover vurderer Socialtilsyn Midt, at borgerne på Bytoften Bo- og Aktivitetscenter vil møde kompetente og ansvarlige medarbejdere, som vil modsvare deres behov for omsorg, støtte og behandling. Medarbejdergruppen vil arbejde helhedsorienteret med afsæt i specialiserede fagligheder.\nSocialtilsynet vurderer også, at den daglige medarbejderdækning vil afspejle behovet.\nEndelig vurderer Socialtilsyn Midt, at Bytoften Bo- og Aktivitetscenter vil have fokus på, at holde medarbejdergennemstrømning og sygefravær på et lavt niveau, for at sikre kontinuitet for borgerne, såvel i mødet med medarbejdere som den socialfaglige indsats.\nSocialtilsyn Midt vurderer, at Bytoften Bo- og Aktivitetscenters medarbejdere vil besidde relevante social- og tværfaglige kompetencer og en stor del vil have tidligere erfaring med målgruppen, samt kendskab til tilbuddets valgte tilgange og metoder. Socialtilsynet vurderer også, at tilbuddet vil have fokus på, at nye medarbejdere gennemgår et systematisk og struktureret on-bording forløb, samt at medarbejderstaben som helhed vil tilbydes kompetenceudvikling, således best practice og nyeste viden kan implementeres i forhold til borgernes ønsker og behov.\nSocialtilsyn Midt vurderer også, at medarbejdergruppen vil møde borgerne med værdighed, anerkendelse og respekt. Der vil være fokus på borgerens aktive medinddragelse og forståelse for de tiltag som iværksættes. Socialtilsynet vurderer også, at tilbuddet vil indhente et konkret, frivilligt og udtrykkeligt samtykke, såfremt medarbejdere skal handle på borgernes vegne og at det i påkommende tilfælde vil blive dokumenteret.\nDet er Socialtilsyn Midts vurdering, at Bytoften Bo- og Aktivitetscenters fysiske rammer og faciliteter vil kunne understøtte borgerne i målgruppens udvikling og trivsel. Tilbuddet er indrettet under hensyntagen til borgernes udfordringer og behov. Der er alle steder mulighed for at anvende hjælpemidler, kørestol, lift, med videre og ind- og adgangsforhold betjenes elektronisk eller er placeret i en højde, hvor også kørestolsbrugere kan nå. Det er socialtilsynets vurdering, at borgerne kan færdes selvhjulpen i tilbuddet.\nSocialtilsyn Midt vurderer, at Bytoften Bo- og Aktivitetscenter kan tilbyde borgerne lyse og rummelige lejligheder, uanset om der er tale om lejeboligerne eller lejligheder i § 107 delen. Borgerne vil kunne indrette disse efter egene ønsker og behov. For enkelte med behov for hjælpemidler kan der blive tale om hensyn til indretning i denne forbindelse.\nDet er Socialtilsyn Midts vurdering, at borgerne vil have mulighed for fællesskab med borgere i eget boafsnit, borgere i Bytoften Bo- og Aktivitetscenter som helhed, men også gæster udefra. Gæster udefra vil have mulighed for overnatning i tilbuddets gæstelejligheder. Borgerne vil samtidig også have mulighed for at trække sig privat og ugenert i egen lejlighed.\nDet er også Socialtilsyn Midts vurdering, at Bytoften Bo- og Aktivitetscenter interne tilbud, i forhold til Aktivitet- og Samværstilbud, fysioterapi og nærbutik vil kunne understøtte borgernes trivsel og udvikling. Endelig er det Socialtilsyn Midts vurdering, at Bytoften Bo- og Aktivitetscenters udearealer, herunder fælles terasser, sansehave, orangeri, madpakkehus og bålhytte ligeledes vil kunne understøtte borgernes trivsel og udvikling. Disse arealer giver både mulighed for træning og stimulation, men har også et rekreativt øjemed, hvor borgerne sammen eller alene vil kunne nyde udendørs livet.\nDet er Socialtilsyn Midts vurdering, at Bytoften Bo- og Aktivitetscenter vil have viden og kompetencer som modsvarer målgruppens behov i forhold til sundhed og trivsel og at tilbuddet via sine valgte tilgange og metoder vil kunne understøtte disse. Tilbuddet vil udarbejde håndteringsplaner, der konkret vil anvise, hvorledes medarbejderen skal udføre omsorgs- og plejesituationer i forhold til den enkelte borger. Socialtilsynet vurderer, at tilbuddet har specialviden i forhold til erhvervede hjerneskader, men også i forhold til målgruppens borgere som lider andre følgesygdomme, eksempelvis dysfagi (tygge- og synkebesvær) eller neurologiske lidelser (eksempelvis Parkinsons sygdom, sklerose, lammelser og /eller føleforstyrrelser). Herudover vurderer tilsynet, at tilbuddet vil have fokus på at skabe en ramme, både fysisk men også i forhold til sociale sammenhænge, hvor borgerne vil have mulighed for at opnå egen trivsel.\nDet er Socialtilsyn Midts vurdering, at Bytoften Bo- og Aktivitetscenter vil møde borgerne anerkendende, respektfuldt og med størst mulig inddragelse. Dette gælder specifikt i forhold til personlige forhold, udarbejdelse og opfølgning af indsatsmål, men også i forhold til fælles anliggender i fællesskabet i den enkelte afdeling. Det er socialtilsynets vurdering, at tilbuddets helhedsorienterede og tværfaglige medarbejderstab vil være i stand til at understøtte dette i den daglige pædagogiske praksis.\nHerudover vurderer Socialtilsyn Midt, at Bytoften Bo- og Aktivitetscenter vil have fokus på at skabe et trygt og omsorgsfuldt miljø, hvorfor forhold som potentielt kunne udløse konflikter, vold, overgreb eller brug af magtanvendelse søges forebygget, blandt andet via risikovurderinger og ved brug af konfliktnedtrappende metoder. Socialtilsynet vurderer også, at tilbuddet kontinuerligt vil holde sig á jour med aktuel lovgivning på området og vil sørge for at nye medarbejdere bliver introduceret og undervist i forebyggende metoder og konflikthåndterring, og at andre medarbejdere vil gennemgå 'brush up' forløb. Endelig vurderer tilsynet, at tilbuddet gennem en systematisk efterbearbejdelse af potentielle episoder vil kunne drage egen læring og udvikling af praksis heraf.


Swiff kraniet Kromatisk Tuner til Guitar, bas, Ukulele og Violin, rød hos Gear4Music.com\nstilfulde kranium Design\nSwiff B73 kraniet er et funktionelt og stilfuldt kromatisk tuner til guitar, bas, ukulele og meget mere. Det har en kranium formet hus og er et sjovt supplement til enhver musiker tilbehør collection. B73 er holdt på plads af en clip-on montere, det er solidt nok til at greb til din ophænget. Det store LCD-display er baggrundsbelyst og farvekodede så du kan nemt tune i hjemmet, mens busking og i live events. Den vibrerende tuning tilstand er ideel til højt områder. Swiff B73 er et must have for alle musikere på udkig efter en praktisk, sjov tuner.\nProdukt Ref: 67580\nKlik her for at købe Swiff kraniet Kromatisk Tuner til Guitar, bas, Ukulele og Violin, rød og dit valgte tilbehør\nResponstid: Power: 3V (CR2032 Lithium batteri, inkluderet)


Kommissionens budgetforslag savner politiske ambitioner\nForslaget om EU's flerårige finansielle ramme (FFR) for perioden 2021-2027, der er fremlagt af Kommissionen, går ikke langt nok og savner politiske ambitioner – dette var en af hovedkonklusionerne fra en konference i EØSU om dette spørgsmål. Der er brug for en hurtig aftale om et passende og egentligt reformeret langsigtet budget.\nDeltagerne i EØSU-konferencen anerkendte begrænsningerne for den kommende FFR og bifaldt mange positive aspekter i Kommissionens forslag, men de tilkendegav samtidig, at de var foruroliget over den voksende kløft mellem borgernes bekymringer og forventninger og de begrænsede beføjelser og ressourcer, der i dag er tildelt EU. Kommissionens forslag vil ikke kunne håndtere denne kløft på behørig vis, hvorfor det bør revideres.\nStefano Palmieri, formand for EØSU's ECO-sektion, opfordrede på linje med Europa-Parlamentet EU's ledere til at øge det nuværende loft for EU's udgifter til 1,3 % af BNI.\nIkke kun budgettets størrelse, men også dets struktur og fordeling, samt hvilke redskaber det skal ledsages af, var oppe til debat. Der var forskellige synspunkter.\nGenerelt bifaldt talerne tilføjelsen af nye politiske prioriteter, men samtidig efterlyste de en dybtgående vurdering af nye politikinstrumenter med hensyn til relevans og effektivitet.\nNye prioritetsområder bør ikke gå ud over de økonomiske midler, der afsættes til de gamle områder, især samhørighedspolitikken og den fælles landbrugspolitik, uden at det dog forhindrer, at disse politikker bør reformeres på behørig vis.\nDer blev bakket op om en højere grad af konditionalitet, og nye instrumenter for en stabil ØMU blev hilst velkommen. Imidlertid var der deltagere, der satte spørgsmålstegn ved de foreslåede redskabers ambitionsniveau og effektivitet og efterlyste yderligere oplysninger.\nEndelig var talerne enige om, at det er yderst vigtigt, at der nås en aftale om FFR inden det uformelle møde i Det Europæiske Råd i Sibiu og valget til Europa-Parlamentet i 2019.\nKonklusionerne fra konferencen vil danne input til en EØSU-udtalelse, der skal debatteres på EØSU's plenarforsamling i september 2018. (jk)